Konkurs za poziciju sekretara/ke Koalicije 27 - Inženjeri zaštite životne sredine\nKoalicija 27 je platforma za zajedničko učešće organizacija civilnog društva u procesu usvajanja\nstandarda i vrednosti Evropske unije u oblasti zaštite životne sredine u Republici Srbiji.\nVizija Koalicije 27 je očuvana životna sredina za dobrobit ljudi i prirode, niskougljenična\nekonomija, efikasno i pravedno korišćenje prirodnih resursa u Republici Srbiji.\nKoalicija 27 prati proces usklađivanja i primene politika i propisa Republike Srbije sa pravnim\ntekovinama EU u oblasti životne sredine i klimatskih promena i doprinosi tom procesu. Koalicija 27\nzagovara i podstiče učešće javnosti u procesu pristupnih pregovora RS sa EU i predlaže rešenja koja\nće doprineti zaštiti i unapređenju životne sredine i kvalitetu života građana.\nOrganizacije udružene u Koaliciju 27 su Alternativa za bezbednije hemikalije, Beogradska otvorena\nškola, Centar za ekologiju i održivi razvoj, Centar za unapređenje životne sredine, Društvo za zaštitu\ni proučavanje ptica Srbije, GM Optimist, Inženjeri zaštite životne sredine, Jedan Stepen Srbija, Mreža\nza klimatske akcije Evrope (CAN), Mladi istraživači Srbije i Svetska organizacija za prirodu (WWF).\nSekretar/ka biće angažovan/a na sledećim poslovima:\n– obavljanje administrativnih i tehničkih poslova vezanih za rad Koalicije;\n– koordinacija rada Koalicije;\n– upravljanje procesom izrade Izveštaja iz senke i učestvovanje u izradi izveštaja i drugih pisanih\ndokumenata Koalicije 27 (komentari na predloge zakona, saopštenja i sl.);\n– organizovanje sednica Upravnog odbora i podrška radu Upravnog odbora između sednica;\n– praćenje medijskih sadržaja vezanih za aktivnosti Koalicije i oblasti zaštite životne sredine i\n– prikupljanje informacija i obaveštavanje članica Koalicije o aktivnostima u oblastima od interesa\n– podrška u pronalaženju i praćenju mogućih izvora finansiranja;\n– podrška u izradi i realizaciji projekata uključujući i pisanje analiza i izveštaja o javnim politikama;\n– Uređivanje sajta Koalicije 27\nKandidat/kinja za sekretara/ku treba da zadovolji sledeće uslove:\n– dobro poznavanje procesa evropskih integracija;\n– dobro poznavanje javnih politika u oblasti zaštite životne sredine i održivog razvoja;\n– radno iskustvo u administriranju projekata (poželjno u oblasti zaštite životne sredine i održivog\n– dobre veštine komunikacije;\n– veštine timskog rada;\n– odlične organizacione veštine;\n– sposobnost za rad pod pritiskom i u kratkim vremenskim rokovima;\n– odgovornost, predanost i preciznost u radu;\n– napredni nivo govornog i pisanog engleskog jezika;\n– dobro poznavanje rada na računaru (MS Office, posebno Word, Excel i Internet).\nŠta Koalicija 27 nudi:\n– Priliku za rad sa najvećim organizacijama iz oblasti zaštite životne sredine u Srbiji\n– Profesionalni i lični rast i razvoj\n– Učešće na lokalnim i regionalnim radionicama i konferencijama\n– Upoznavanje sa relevantnim akterima iz oblasti zaštite životne sredine\n– Fleksibilno radno vreme\nPosao je na pola radnog vremena, ali se od zaposlenog/ne očekuje fleksibilnost.\nPozivamo zainteresovane kandidate/kinje da dostave svoju biografiju (CV) i motivaciono pismo,\nna adresu elektronske pošte koalicija27@gmail.com sa naznakom u naslovu: K27, prijava na\nkonkurs, (ime, prezime).\nKrajnji rok za prijavu je 7. septembar 2018–e godine, do kraja dana. Razmatraće se samo prijave\nprispele do ovog roka. Svi kandidati/kinje biće obavešteni da li su pozvani na intervju koji će se\nodržati u Beogradu, tokom druge nedelje septembra.\nPočetak obuke: 19. septembar.\nPočetak rada: 1. oktobar.\nCall for applications: Conference “Erasmus+ opening door”\nPortal 021.rs: “Skupo će nas koštati višedecenijska šteta naneta životnoj sredini”


I zdravi da mere masnoće - Forum sajta KoZnaZna\nI zdravi da mere masnoće\nAutor Tema: I zdravi da mere masnoće (Pročitano 1239 puta)\n« poslato: Septembar 20, 2013, 04:39:01 posle podne »\nHiperlipidemija - trigliceridi bi trebalo da se kontrolišu pre prvih simptoma. Osobe od 19 do 35 godina na test bi morali bar jednom u pet godina, a stariji svake dve\nIspitivanje se preporučuje i mlađim osobama\nPOVIŠENI holesterol i trigliceride često zovu „tihim ubicama“ jer ne izazivaju nikakve simptome, a mogu da doprinesu nastanku kardioloških oboljenja. Najčešće se otkrivaju slučajno, na sistematskim pregledima, ili ako pacijent ode kod lekara zbog nekih drugih tegoba.\n- Čak i potpuno zdrave osobe treba da kontrolišu holesterol, jer povišene vrednosti masnoća „ne bole“ i ne daju nikakve simptome - kaže dr Vesna Vujičić, specijalista opšte medicine iz Doma zdravlja „Savski venac“. - Osobe od 19 do 35 godina treba da dolaze na sistematski pregled i određivanje lipida u krvi jednom u pet godina. Stariji od 35 na kontrolu dolaze jednom u dve godine, ili u intervalu koji im lekar preporuči.\nAko su vrednosti holesterola i triglicerida iznad preporučenih, terapija najpre počinje menjanjem navika u ishrani. Ova faza lečenja traje oko šest meseci i ako pacijent uspe da reguliše masnoće samo ishranom, nema potrebe za lekovima.\n- Veoma je važno da pacijenti ne proveravaju holesterol i trigliceride čim započnu s promenom ishrane, jer neće dobiti realne rezultate - dodaje dr Vujičić. - Potrebno je da se sačeka barem četiri meseca od početka lečenja. Nema potrebe ni da pacijenti samoinicijativno rade te analize, već da sačekaju savete i uputstva izabranog lekara.\nUkoliko promena ishrane ne da očekivane rezultate, uvodi se terapija lekovima. Veoma je važno da pacijenti slušaju savete lekara, da bi lečenje imalo efekta. To ne znači da treba da zanemare ishranu, naročito imajući u vidu da se za analizu povišenih vrednosti holesterola više uzima u obzir odnos „dobrog“ i „lošeg“ holesterola, od ukupne njegove vrednosti. Povišeni nivoi HDL (dobrog) holesterola zapravo smanjuju rizik od bolesti srca.\nPreporuke o periodima kada treba početi s testiranjem na holesterol i trigliceride različite su u svim zemljama, ali su lekari saglasni da se ove vrednosti moraju redovno kontrolisati.\n- Poenta periodičnih analiza i sistematskog pregleda je da nam ljudi dođu dok su još zdravi i dok se promenjene vrednosti mogu lako regulisati, a ne kada već nastupe posledice poremećaja lipida - zaključuje dr Vujičić.\nStandarni lipidni testovi krvi obuhvataju merenje ukupnog holesterola, LDL (lošeg) i HDL (dobrog) holesterola i triglicerida. Ukupni holesterol može da se meri bilo kad tokom dana, izbegavanje jela nije neophodno pre testiranja. Trigliceride treba meriti posle gladovanja od 12 do 14 sati\nKAD LEKAR PREPORUČI\nGrupa za prevenciju U SAD preporučuje sledeće intervale pregleda:\n* Redovno lipidno testiranje treba početi sa 35 godina kod muškaraca i 45 kod žena\n* Oni koji već imaju rizik od povišenih vrednosti masti, i kardiovaskularnih bolesti testiraju se u intervalima koje preporuči lekar\n* Ispitivanje se preporučuje i mlađim osobama (od 20 do 35 godina kod muškaraca, i od 20 do 45 kod žena), ako se radi o osobama sa faktorima rizika. To su osobe sa dijabetesom, porodičnom istorijom bolesti srca kod muških srodnika mlađih od 50 godina ili ženskih mlađih od 60 godina, porodičnom istorijom hiperlipidemije ili ličnom istorijom više faktora rizika (pušenje, visoki krvni pritisak)\n« Poslednja izmena: Septembar 20, 2013, 04:41:06 posle podne od strane pera »


Zidare teško naći i za dnevnicu od 100 KM - GraniceDoboja.info\n„Svi žele da njihova djeca budu direktori, pravnici, dok na zanatska zanimanja rijetko ko upućuje svoje dijete“, kazao je Šešić.\n„Međutim, treba znati upravljati mašinama, ne možemo vršiti prekvalifikaciju nekog od 50 godina i da on bude dobar keramičar, prvo mora izučiti zanat“, kazao je Šešić.\n„Zanatstvo na našem području nestaje i zbog toga dolazi do poskupljenja, što bi trebalo da bude motivacija djeci da upisuju zanatske djelatnosti, jer je u njima budućnost“, kazao je Bratić za „Nezavisne“.\n„Zidari, vodoinstalateri, moleri i svi drugi zanati su traženi u cijelom svijetu, ne samo kod nas, jer jednostavno zanatlija nema i potražnja za njima je sve veća. Moleri ili zidari danas se ne mogu naći za dnevnicu ispod 100 KM, a ranije je bila 50 KM“, ispričao je Bratić.\nPrema njegovim riječima, što se tiče RS, najviše nedostaje varilaca, tesara, zidara, mehaničara, tokara…\n„Nama sad fali i kuvara i konobara, jer nam je Hrvatska pokupila sve te sezonske radnike, koji su tamo dobro plaćeni“, priča Bratić.\nKemal Isanović, sekretar Obrtničke komore Kantona Sarajevo, za „Nezavisne“ je kazao da FBiH ima problema s nedostakom zanatlija. I ono malo što ih ima, dodaje, teško je doći do njih, jer su veoma traženi i prezauzeti.\n„Nije bitno da li se radi o većem ili manjem gradu, zantlije je veoma teško naći“, ističe Isanović i dodaje da fali svih kadrova zanatlija.\n„Razlog manjka zanatlija je to što se malo učenika upisuje na zanate, ali su i dosta manje plate, te onog trenutaka kada teški rad bude plaćen kao neki drugi – onda će đaci upisivati ta zanimanja“, kazao je Trivić i dodao da je evidentno da nedostak radne snage diže cijene rada.\n„Ne mogu ni postići sve poslove za koje me zovu ljudi“, kaže ovaj Sarajlija.\nPRETHODNI POST Previous post: (VIDEO) Doboj iz vazduha by Denis Lisul\nSLJEDEĆI POST Next post: Izbor fakulteta diktira tempo zaposlenja


Preseljenje Biološkog fakulteta u novu zgadu uslovljeno pozitivnim izveštajem za kompaniju Rio Tinto | Luftika\nPreseljenje Biološkog fakulteta u novu zgadu uslovljeno pozitivnim izveštajem za kompaniju Rio Tinto\nDekan Biološkog fakulteta Željko Tomanović potvrdio je da je ova institucija učestvovala u izradi studije za kompaniju Rio Tinto i izgradnju rudnika litijuma u dolini Jadra. Zadatak fakuleta je da utvrdi uticaj projekta „Jadar“ na životnu sredinu, a spekuliše se već danima da ovaj izveštaj može biti odlučujući faktor u odluci da li se ovaj fakultet seli u novu zgradu koja mu je obećana.\nTomanović i pored mogućnosti da je fakultet ucenjen pozitivnim izveštajem u korist Rio Tinta uverava da je studija odrađena krajnje profesionalno, ali da se rezultati ne smeju objaviti bez odobrenja kompanije Rio Tinto jer je potpisan ugovor o poverljivosti.\n– Studija je tek poslata kompaniji, pre oko nedelju dana. Mi imamo ugovorom poverljivost, dok to ne bude javno objavljeno. Bilo bi neozbiljno da vam bilo šta kažem o rezultatima. To je sada na kompaniji. Svuda u svetu je to tako, kada vam neko naruči istraživanje, morate da poštujete tog naručioca – objašnjava dekan Željko Tomanović za portal Nova.rs.\nBiljana Stojković, profesorka na ovom fakultetu, koliko juče je izjavila da profesionalne studije i reakcije profesora na ugrožavanje životne sredine izgradnjom MHE i rudnika “Jadar” zapravo mogu biti uzrok zašto je Svetska banka iznenada saopštila da je planirana nova zgrada premala da primi tri fakulteta, te da je zbog toga Biološki fakulet ispao iz kombinacije, dok su Geografski i Fakultet za bezbednost ostali u okviru plana za preseljenje.\nProjektom “Jadar” kompanije Rio Tinto, koja planira da proizvodi litijum u blizini Loznice, trebalo bi da bude obuhvaćeno preko 2.000 hektara zemljišta, a vredeće sedam do osam miliona evra godišnje, koliko bi država ubirala od eksploatacije litijuma.\nArhitekta Duško Kuzović podseća, za isti portal, da je do sada objavljena Strateška procena uticaja prostornog plana na životnu sredinu, koja se odnosi na projekat “Jadar”, ali da će Rio Tinto pre početka radova morati da pribavi još jednu studiju uticaja.\n– Objavljena je studija koja ide uz Prostorni plan, ali kad Rio Tinto bude ušao u proces pribavljanja građevinskih dozvola, moraće da ima i tehnološki projekat koji tačno kaže šta se tamo uzima i šta se ispušta. Taj projekat bi trebalo da bude osnov za drugu studiju uticaja, a ona bi morala da obuvati i postrojenja i transportna sredstva, način eksploatacije rude… – objašnjava Kuzović.\nDodaje da bi i sledeća studija morala da bude u skladu sa prethodnom, koja je sama po sebi sporna.\n– Objavljena studija uticaja je urađena površno, bez dovoljnog broja ulaznih podataka da bi se donele ocene, zbog čega su i sve ocene previše paušalne – kaže.\nPoručuje da tako ozbiljnoj temi, koja pogađa tako veliki broj ljudi, ne sme da se pristupa na površan način i izražava nadu da je studija na kojoj je radio i Biološki fakultet urađena profesionalno.\noznakebiološki fakultet dekan biološkog fakulteta jadarit profesorka biljana stojković rio tinto\nI Vuk Kostić stao uz svoj narod – Rio Tinto je zlo!


Stara rolna spalila EPS-ovu mašinu od 20 miliona evra - Ekonomija - Dnevni list Danas\nPočetna » Vesti » Ekonomija » Stara rolna spalila EPS-ovu mašinu od 20 miliona evra\nPožar na bageru na kolubarskom kopu "Tamnava Zapad" najnovija havarija u Elektroprivredi Srbije\nG. Vlaović12.01.2022. 18:00\nNajverovatniji razlog preksinoćnjeg požara na odlagaču jalovinskog sistema na kopu “Tamnava Zapad” u Rudarskom basenu “Kolubara” je dotrajala rolna na toj mašini, saznaje Danas od sagovornika iz Elektroprivrede Srbije koji su želeli da ostanu anonimni.\nKako je Danas preneo na svom portalu na Odlagaču 4 na kopu “Tamnava Zapad” u ponedeljak uveče buknuo je požar koji je u međuvremenu ugašen a na sreću niko tom prilikom nije povređen.\nProizvodnja uglja na kopu „Tamnava Zapad“ je stabilna i na nju nije uticao požar koji je juče ujutro ugašen na odlagaču jalovinskog sistema, izjavio je Srđan Alimpijević, direktor površinskih kopova u RB „Kolubara“.\nInače, ovo je peta havarija u sistemu Elektroprivrede Srbije u proteklih mesec dana.\nIronično je inače da je do njega došlo neporsedno nakon što je 14 firmi koje sarađuju sa Elektroprivredom Srbije uputilo pismo predsedniku Srbije Aleksandru Vučiću u kome su apelovali da „se nastavi politika vođenja EPS-a na način kako je to činio dosad Milorad Grčić”.\nProblem je u tome što je Grčić direktor za vreme čijeg mandata se desilo najviše kikseva i propusta u Elektroprivredi Srbije. Požar na odlagaču jalovine na kopu “Tamnava Zapad” je poslednji u nizu.\n– To je inače najmlađa mašina na kopu. Nije uobičajeno da se takve stvari dešavaju na novim mašinama. Došlo je do istrošenosti rolne na bageru. Rolna je inaće deo odlagača koji služi kako bi se traka po njemu kretala, dakle za nošenje tereta. Čim dođe do “zamora materiala” na rolni ona treba da se promeni. To nije učinjeno i desila se havarija. Nije retka pojava da do kvara dođe ali je neuobičajeno da se dese ovakve posledice – ističe naš sagovornik i dodaje da zamenski bager neće moći da u potpunosti zameni Odlagač 4 u vršenju funkcije jer ima manji kapacitet od njega.\nDrugi sagovornik iz EPS-a, koji je takođe želeo da ostane anoniman, kaže da je preduzeće doživelo niz havarija u kratkom periodu isključivo zbog nestručnosti i stranačkog zapošljavanja.\nU prilog ovoj tezi ide i to što je Odlagač 4 na kopu „Tamnava Zapadno polje“ star svega četiri godine dok je za njega plaćeno oko 20 miliona evra.\nKoliko je situacija loša kada je reč o neažurnosti pokazuje, navode naši sagovornici, pokazuje i podatak da se već duže vreme ne održavaju pristupni putevi na površinskim kopovima u Rudarskom basenu „Kolubara“ zbog čega je požar gašen dronom.\nStručna javnost ističe da je poslednji incident u EPS-u novi veliki propust i da bi konačno neko, na samom vrhu preduzeća, morao da odgovara za celokupan dosadašnji javašluk.\n– Ovaj najnoviji incident je takođe posledica nestručnih kadrova ali i katastrofalno lošeg rukovođenja Elektroprivredom Srbije. Sada se postavlja pitanje da li zamenski kapaciteti mogu da nadoknade nedostatak ovog bagera u procesu rada odnosno da li to što on neko vreme neće biti u pogonu može da utiče na to da se dobiju dovoljne količine uglja za proizvodnju struje. Nije nemoguće da to toga i ne dođe jer ulazimo u najhladniji period godine. Razlog za sva negativna dešavanja u sistemu EPS-a je neadekvatno i nevešto upravljanje u predueću i krajnje je vreme da neko snosi odgovornost zbog toga. Ako to izostane EPS će nastaviti da se suočava sa problemima koje je već doživeo – naglašava ekonomista Milan R. Kovačević.\nJuče smo kontaktirali i nadležne u Elektroprivredi Srbije kako bi smo pokušali da saznamo zbog čega je došlo do požara na novoj mašini, kolika je materijalna šteta i da li je utvrđeno šta je razlog učestalih havarija u sistemu tog preduzeća međutim do zaključenja ovog izdanja našeg lista nije nam odgovoreno na postavljena pitanja.\nbagerElektroprivreda SrbijeHavarijaKolubaraMilan R. Kovačevićmilorad grcicBeograd


Roberto Savijano u izboru za nagradu Saharov – Nadlanu.com\nRoberto Savijano u izboru za nagradu Saharov\nBRISEL, 30. septembra 2009. (Beta-AFP) - Italijanski pisac Roberto Savijano, kome napuljska mafija preti smrću zbog romana "Gomora", jedan je od desetoro kandidata za ovogodišnju nagradu Saharov, saopštio je danas Evropski parlament.\nU "Gomori", Savijano opisuje carstvo napuljske mafije, njene poslove, šefove koje direktno imenuje i klanove. U knjizi, Savijano, koji je zbog pretnji pod neprekidnom policijskom zaštitom, tvrdi da je napuljska mafija od 1979. odgovorna za smrt 3.600 ljudi, što je "više žrtava nego što su ih zajedno imale ETA i IRA, ruska mafija, albanske porodice i Crvene brigade".\nNagrada Saharov, koja se uručuje u decembru, dodeljuje se svake godine jednom borcu za ljudska prava i demokratiju. Dobitnika će 22. oktobra odabrati lideri političkih grupa u Evropskom parlamentu. Ove godine navršava se 20 godina od smrti sovjetskog disidenta Andreja Saharova po kome je nagrada dobila ime.


Građanska patrola: Najviše prijava za oštećeno drveće\nTokom prošle sedmice, Banjalučani su putem aplikacije „Građanska patrola“, najviše prijavljivali slučajeve osušenih i oboljelih stabala u gradskim alejama.\nNa osnovu prijava sugrađana, nadležne službe su prošle sedmice uklonile više oboljelih stabala, koja su, kako se ispostavilo na terenu, predstavljala opasnost za prolaznike.\nIstovremeno, u više slučajeva građani su prijavljivali probleme u vezi sa neredovnim odvoženjem smeća, odnosno pražnjenjem kontejnera. Po prijavama, nadležne službe su brzo reagovale i u dogovoru sa „Čistoćom“, ovi problemi su riješeni.\nTakođe, više prijava odnosilo se na nefunkcionisanje ulične rasvjete, i to u Barlovcima, Užičkoj ulici i Ulici Dragana Bubića. Po prijemu prijava, Odjeljenje za komunalne poslove naložilo je izvođaču radova da otkloni prijavljene kvarove.\nŠto se tiče komunalne opreme, građani su prijavili da su oštećene pojedine sprave na dječijem igralištu u Parku Mladen Stojanović. Ova oštećenja će, prema objašnjenju nadležnih iz Odjeljenja za komunalne poslove, biti otklonjena nakon izbora izvođača radova za popravku igrališta.\nBanjaluka građanska patrola


Zajednička pokazna vežba savladavanja i onesposoblјavanja terorista i oslobađanja talaca pripadnika Ministarstva unutrašnjih poslova Republike Srbije i specijalne jedinice policije Ministarstva javne bezbednosti Narodne Republike Kine iz provincije Henan održana je danas u smederevskoj železari "HBIS GROUP SERBIA".\nVežbi, u kojoj je 180 pripadnika policije dve zemlјe pokazalo veštine i sposobnosti, prisustvovali su predsednik Republike Srbije Aleksandar Vučić, potpredsednik Vlade i ministar unutrašnjih poslova dr Nebojša Stefanović, direktor Bezbednosno-informativne agencije Bratislav Gašić, ambasador Kine u Beogradu Čen Bo i mnogi drugi zvaničnici.\nPo završetku vežbe, ministar Stefanović je istakao da su Srbija i Kina strateški partneri i da je saradnja Ministarstva unutrašnjih poslova Srbije i kineskog Ministarstva javne bezbednosti odlična.\n„Imamo odličnu saradnju sa Ministarstvom javne bezbednosti Narodne Republike Kine u borbi protiv organizovanog kriminala, terorizma i narkotrafikinga. Naš zadatak je da produblјujemo i jačamo saradnju sa Kinom, koja je naš strateški partner, ali i mnogo više od toga, koja je za nas prijatelјska i bratska zemlјa“, poručio je Stefanović.\nMinistar je istakao da su učesnici vežbe za kratko vreme, koliko je vežba spremana, pokazali izuzetnu obučenost i spremnost da savladaju složene uslove u obavlјanju zadataka.\n„Iako je ovo samo pokazna vežba za koju smo imali kratak rok, pripadnici dve policije pokazali su koliko su spremni da obave najteže i najsloženije zadatke“, naveo je Stefanović.\nMinistar se zahvalio učesnicima iz Ministarstva javne bezbednosti Kine, ali i pripadnicima srpske Specijalne antiterorističke jedinice, Žandarmerije, Helikopterske jedinice, Pregovaračkog tima MUP-a i Uprave kriminalističke policije koji su učestvovali u ovoj složenoj vežbi.


Tesna trka za naslednika Meddžide Kreso\nZa fotelju predsednika Suda BiH konkurisaće najmanje četiri kandidata, saznaje „EuroBlic“.\nOdlično obavešteni izvori tvrde da su najozbiljniji kandidati za novog predsednika Suda BiH trojica aktuelnih sudija tog suda - Branko Perić, Davorin Jukić i Izo Tankić. Oni dodaju da se u trci za naslednika Meddžide Kreso nalazi i glavni tužilac BiH Goran Salihović, za koga se, kako kažu, još od ranije zna da je zainteresovan za preuzimanje te dužnosti.\n- Visoki sudski i tužilački savet BiH je pre tri dana raspisao zvanični konkurs za novog predsednika Suda BiH s obzirom da dosadašnjoj predsednici mandat ističe početkom sledeće godine. Konkurs bi trebalo da bude završen do 20. septembra, a iako u prva dva dana konkursa još nije stigla nijedna prijava u VSTS se već uveliko priča da će Kresin naslednik biti Goran Salihović ili neko od trojice pomenutih sudija Suda BiH – tvrde naši izvori.\nBranko Perić i Goran Salihović\n„EuroBlic“ je, podsećamo, još krajem juna objavio da su najveći favoriti za naslednika Meddžide Kreso u fotelji predsednika Suda BiH sudija Branko Perić i glavni tužilac Tužilaštva BiH Goran Salihović.\nIzvori „EuroBlica“ tada su objasnili da Perićevu kandidaturu za predsednika Suda BiH, navodno, „guraju“ srpski članovi VSTS.\n„Transkripti“ ruše Salihovića\nIzvori „EuroBlica“ tvrde da su šanse glavnog tužioca BiH da se „prekomanduje“ na mesto predsednika Suda BiH žestoko uzdrmane zbog Salihovićeve navodne umešanosti u aferu „transkripti“.\n- Pitanje je da li će Salihović uspeti da se zadrži i u fotelji glavnog tužioca – ističu naši sagovornici.


Vučić: Upoznao sam Lajčaka sa sporazumom iz Vašingtona, sutra u Briselu o ZSO i imovini - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Upoznao sam Lajčaka sa sporazumom iz Vašingtona, sutra u Briselu o ZSO i imovini\nVučić: Upoznao sam Lajčaka sa sporazumom iz Vašingtona, sutra u Briselu o ZSO i imovini\nPričali smo o svim važnim temama. Sutra se nastavlјa zvanični dijalog, danas imamo važne sastanke naših timova i verujem da će biti rezultata, rekao je Vučić novinarima.\nIstakao je da su u nastavku dijaloga, od sutra, tri klјučne teme razgovora - nestale osobe, interno raselјena lica i ekonomija, naslanjajući se na deo onoga o čemu se razgovaralo u Vašingtonu.\nKako da to iskoristimo i kako da unapređujemo odnose, a ne da se gledamo kao neprijatelјi, već da radimo na dobrobit lјudi, i Srba i Albanca, rekao je Vučić.\nVučić: Nemam problem da EU pokažem sporazum iz SAD\nPredsednik Srbije Aleksandar Vučić rekao je danas da je upoznao izaslanika EU za dijalog Miroslava Lajčaka sa sporazumom iz Vašingtona, i da nema problem s tim da se pohvali pred predstavnikom Unije, jer je postignuti sporazum dobar za Srbiju.\n"Da li bih to prihvatio 2009? Ne bih, ali to je izglasano u Generalnoj skupštini UN. Nalazimo se na evropskom putu", podvukao je on.\nVučić je istakao da ti razgovori nisu nikada laki, da se govori o konkretnim stvarima, a da će o detalјima javnsot upoznati kada bude jasno da li su papiri usaglašeni i da li možemo da se dogovorimo.\nZa nas je, kaže, značajan dolazak američke agencije za finansiranje (DFC), kao i uspostavlјanje Ť mini Ssengena ť.\nEU želi klјučnu ulogu,ali i da iskoristi postignuto u SAD\nPredsednik Srbije Aleksandar Vučić izjavio je danas da Evropska unija bez sumnje želi klјučnu ulogu za sebe u dijalogu Beograda i Prištine i da bude nosilac tog procesa, da nisu "najsrećniji na svetu" zbog sporazuma postignutog u Vašingtonu, ali da žele da iskoriste deo toga, kako bi proces još brže napredovao.\nNa pitanje novinara u Briselu kako je specijalni izaslanik EU za dijalog BG-PR Miroslav Lajčak reagovao na sporazum u Vašingtonu, Vučić je rekao da EU još analizira i da žele da iskoriste deo postignutog.\n"Da li su najsrećniji na svetu? Ko god bi to rekao, ne bi rekao istinu", naveo je Vučić.\nUpitan da li misli da postignuto u Vašingtonu može da uđe u proces koji se vodi Briselu, Vučić je odgovorio da deo toga može nesumnjivo i da će to sigurno biti jedan od zaklјučaka.\n"Mnogi u regionu to predstavlјaju kao srpsku hegemoniju, ali to nema veze s tim, već sa bržim protokom roba, fitosanitarnim dokumentima, bolјim ekonomskim rezultatima, i većim platama. Za to se zalažemo. Ssto neko voli da živi u prošlosti i pokušava po svaku cenu da gleda kako će da se suprostavi drugom njihovi su problemi", poručio je on.\nVučić: Sutra u Briselu i o ZSO\n"Od 19. aprila 2013. godine ništa po pitanju ZSO ALbanci nisu uradili. Važno da vidimo kakve su im namere, šta misle i šta žele i da li razumeju da stvari koje su potpisane moraju da budu ispunjene", rekao je Vučić.\n"Mislim da smo dobre stvari postigli u Vašingtonu, mislim da ćemo sutra, jer smo mnogo radili na tome, postići dobre stvari u Briselu i nastaviti sa tim", rekao je Vučić novinarima u Briselu.\nVučić: ZSO glavna tema u Briselu, kao i imovina\nPredsednik Srbije Aleksandar Vučić izjavio je danas da će glavna tema pregovora Beograda i Prištine u Briselu svakako biti Zajednica srpskih opština, kao i imovina.\n"Mislim da će glavna tema biti ZSO. Prvo ćemo da vidimo da li možemo da se dogovorimo oko tri teme, da vidimo da li će ići samo imovina ili još nešto uz imovinu, što su tražili Albanci. To su velike teme i potrebni su nam sati da o tome govorimo", rekao je Vučić novinarima uoči sutrašnje runde pregovora na najvišem nivou u Briselu.\nVucičh je rekao da će Beograd da se bori za interese Srba kojima je oteta imovina, navodeći da ima 18.000 stanova ili kuća koje su otete od Srba da bi se u njih uselio neko drugi.\n"Jedan od albanskih pregovarača, mislim da je Hiseni, je rekao da nema interno raselјenih lica i da je ta priča završena, jer su oni to pokrivali presudama - otmu stan Srbinu, odu kod sudije sa svedocima da to opravdaju...", objasnio je Vučić i dodao da će se srpska delegaciaj boriti za interese Srba kojima je imovina oteta.\nMnogo je šumova sa svih strana,ali Srbija gleda svoje interese\nMnogo je šumova sa svih strana sveta povodom sporazuma iz VAŠINGTONA, ali Srbija gleda i gledaće pre svega svoje interese, po svim pitanjima, kao i kad je reč o Kosovu i Metohiji, poručuje predsednik Aleksandar Vučić.\nIstakao je da Srbija svakako nije mogla da odbije poziv iz Vašingtona, a klјučno je, kaže, što je sklopila dobar sporazum, što je skupila dovolјno hrabrosti da odbije nekoliko teških tačaka na sastancima u Beloj kući, koji su za našu zemlјu neprihvatlјivi, i da pokaže "čvrstinu i elastičnost" u pronalaženju rešenja.\nTa rešenja, naglašava predsednik, mogu koristiti svima, a ne samo Srbiji.\nIzjavio je i da Miroslav Lajčak i Metju Palmer smatraju da je Evropska unija ta koja vodi proces između Beograda i Prištine, ali je istakao da je uvek dobro da se taj proces rešava u koordinaciji i sa drugim velikim silama.\nNa pitanje novinara kako Lajčak i Palmer gledaju na budućnost procesa između Beograda i Prištine i da li vide bolјu i konkretniju saradnju u "paralelnom procesu" koji se odvija i u EU i u SAD, Vučić je odgovorio da je na Srbiji da izvuče najbolјe interese za sebe i u Vašingtonu, Pekingu, Moskvi, Briselu, a ne da se bavi njihovim međusobnim odnosima.\n"Naši lјudi prave analize o međusobnim odnosima pojednih zemalјa, a u skladu s tim se i mi ponašamo. S druge strane, ko smo mi da ulazimo u njihove odnose i zašto bih ja to radio? Srbi hoće da se bore za sebe, sve mi volimo i poštujemo, ali hoćemo da se borimo za sebe", naglaso je Vučić.\nNa konstataciju novinara da se sporovi velikih sila uvek "lome na malim zemlјama", Vučić je rekao da u svetu postoji mali broj prijatelјa i da sve zemlјe imaju svoje interese.\n"Mnogi bi želeli da se Srbija u nečije ime bije protiv nekoga... Zato imamo primedbe pojedinih zemalјa - što bi Srbija želela da ide u Belu kuću i prisustvuje takvim sastancima, kada izlaz može da vidi samo preko nas? Ne, Srbija želi da bude poštovana i u Vašingtonu, Moskvi, Pekingu i Briselu", podvukao je Vučić.\nIstiče da mu predstavnici pojedinih zemalјa često drže pridike zbog dobrih odnosa Srbije sa Kinom, dok te iste zemlјe, kaže Vučić, imaju "hilјadu puta" veću trgovinsku razmenom sa Kinom, nego Srbija.\nSada se to dešava sa Amerkom, jer je Srbija počela da gradi dobre odnose s tom zemlјom, te ga predstavnici ne samo iz Moskve, već i drugih zemalјa pitaju zašto Srbija obnavlјa odnose sa SAD.\n"Kada to radite sa EU, opet čujete šumove sa svih drugih strana... Suština je u tome da mi moramo da vodimo svoj interese, mi imamo svoj narod, zemlјu i u skaldu s tim da se ponašamo", podvukao je Vučić.\nIstiče da je jako ponosan što je Srbija uspela da se u SAD predstavi kao nezavisna i suverena zemlјa.\nVučić dodaje da je to jedna od tekovina koja će otići u nasleđe onima koji će doći i posle njega i današje vlasti.\n"Ostavlјamo slobodnu, nezavisnu i suverenu zemlјu koju poštuju svuda i svima smeta kada sarađujemo sa drugima, jer misle da bi trebalo mi da koristimo samo njih, a kada im zatreba da se Srbi biju umesto njih. Neće Srbi više da se biju umesto bilo koga", rekao je Vučić.\nIstiče da "mnogima smeta" što je Srbija postigla dobar sporazum sa SAD i što je u SAD bila poštovana, te dodao da naša zemlјa nije takvo poštovanje doživela od 70-ih, kada je predsednik SAD Ričard Nikson bio u Beogradu.\nBitno je ta sam doneo građanima Srbije, a ne na čemu sam sedeo, primećuje predsednik Aleksandar Vučić, povodom komentara koji se bave protokolom i svim drugim aspektima sastanka u Vašingtonu, a ne sporazumom koji znači odlične stvari za zemlјu.\nVučić je na pitanje novinara komentarisao izjavu bivšeg šefa švedske diplomatije Karla Bilta da nije znao ta sve pie u sporazumu, kao i fotografije koje je na tviteru objavila Marija Zaharova, ali i ocene TV Al Džazire da je ovo za njega bila najuspešnija nedelјa, od pobede u Crnoj Gori, do pobede u Vašingtonu, te da su Srbiji predati klјučevi Balkana, s čime, kako je naglasio, se ne bi se saglasio, iako bi to nekom i imponovalo.\n"Pred nama su bili teški dani, pred nama su i dalјe teški dani", naglasio je Vučić i dodao da kada je reč o njegovom sedenju u Ovalnom kabinetu Bele Kuće ne postoji stvar koju smo uradili, a da jedan deo javnosti u Srbiji nije govorio sve najgore o tome i to se, kaže, dešavalo i kada smo radili autoput, i kada budemo išli za 27 minuta od Beograda do Novog Sada novom prugom, vozom, modernim vozovima i to neće biti dobro.\n"Nikada ništa neće biti dobro", dodao je on jer kako je naveo, postoje lјudi koje samo mrze, koji traže način ne bi li vam nešto rekli.\n"O sebi najviše govori i Marija Zaharavoa i primitivizam i prostakluk koji je pokazala govori o njoj, a bogami i o onima koji su je tu postavili. Neka se oni bave time, ja neću da joj odgovaram", kazao je Vučić i dodao da razume zašto je tako reagovala, jer je u Vašingtonu bilo vrlo uspešno.\n"Neka svi nastave svoj posao, žao mi ih je, jer sam ja i tamo štitio naše odnose sa Ruskom Federacijom, i tamo sam odbio da potpisujem da ćemo da kupujemo LNG koji je dva puta skuplјi, a koji je bio u prvobitnom papiru, ali šta ćete, lјudi ne umeju da cene što Srbija jedina nije uvela sankcije Rusiji, ni to što je Srbija jedina vojno neutralna bez ikakvih želјa da pristupa NATO, jedina koja sa Rusijom izvodi vežbe, ni što je Srbija jedina koja direktno radi na gasnom snabdevanju, dakle i na izgradnji gasne infstrukture, jedina zemlјa koja direktno kupuje oružje od njih na evropskom tlu i sve drugo...Ssta da radite, ja da objašnjavam nečiji primitivizam i prostatluk nisam u stanju, neka oni sami raspravlјaju o tome među sobom", objašnjava Vučić.\nA po pitanju zamerki opozicije na stolicu na kojoj je sedeo u Ovalnoj sobi, predsednik kaže: "Zamislite, došao sam u Belu kuću i oni vam kažu 'idete u Ovalnu sobu', pošto je to posebna čast i privilegija, za mene je privilegija sporazum, za mene je važno šta je to što mi nudimo našem narodu, šta je to što mi kažemo našim lјudima, šta je to što mi uradimo za naše lјude, šta je to što je je rezultat onoga što donosimo i to je apsolutno najvažnije. Došao je Ron Dzonson, Dzared Kušner, Robert O'Brajan, Grenel, potpredsednik Majk Pens a to je kompletan vrh SAD i vas uvode na bilateralni razgovor sa predsednikom Trampom. Sedi Tramp u svojoj visokoj fotelјi, oni meni dostavlјaju stolicu, ja sedam na tu stolicu preko puta njega, govorim najslobodnije, imali smo izuzetno otvoreni razgovor, gde sam čak branio i naše odnose sa Kinom, nisam imao problem ni sa tim, slušao me je predsednik SAD i sada zamislite da sam ja rekao 'znate, reči će mi u Srbiji a što je to moja stolica tako uska i mala i što ja nemam tako veliki sto i tako veliku fotelјu kao ti, predsedniče SAD'", ilustrovao je besmislenost tih primedbi.\n"I onda kažem 'pošto ste takvi i stavili ste mi tako malu stolicu, a meni ne prija tako mala stolica, pošto me baš briga za moj narod i baš me briga za taj sporazum, meni je mnogo važna stolica u koju ću da sedim i ja sada odoh odavde"...\n"I šta mislite na kakvu bi to reakciju naišlo lјudi u Srbiji?", zapitao je Vučić i dodao da to ne govori zbog značaja tog pitanja, već da pokaže kakvi smo licemeri i kako se ponašamo neodgovorno i šta je to što sve zameramo lјudima koji se bore za nešto dobro za svoju zemlјu.\nKako kaže, smeta stolica i nekima iz nekih drugih zemalјa.\n"Ja ne maštam ni o niskim strastima, ni o stolicama, ni o bilo čemu drugom... probleme sa svojim snovima rešavajte kako hoćete, a ja sam seo na tu stolicu da bih rešavao probleme Srbije i da bih podigao Srbiju i njen ugled u SAD, da bih podigao ugled u svetu, da bih se borio za svoju zemlјu i baš me briga, nisam morao ni da sedim, mogao sam da stojim, da čucim, mogao sam i da kleknem, kakve to veze ima, valјda je važno šta sam to što sam doneo u Srbiji, valјda je važno kakav ekonomski rast ima Srbija, koliko bolnica smo izgradili , koliko puteva smo izgradili pruga", naglašava Vučić.\n"Ovo nije priča o sedenju, ovo je priča o dobacivanju, kibicivanju, a meni da pobedim i da se borim ništa ne smeta, neću imati kompleksa i frustracije..Ovo sve govori o onima koji samo misle kako sebi da obezbede udobniju fotelјu i rotacije, šofera i ništa više", zaklјučio je Vučić.\nPredsednik Aleksandar Vučić izjavio je da razume političke igre u kojima neko želi da kaže da će još jedna muslimanska zemlјa, misleći na Kosovo, da prizna Izrael, ali da treba sačekati, jer prvo Izrael mora da donese odluku po pitanju Kosova.\nMnogi nisu srećni oko raznih stavri, videćemo.\nOn je istakao da su Srbija i Izrael prijatelјi, te podsetio da je Srbija još 1917. godine bila prva zemlјa u svetu koja je usvojila Balfurovu deklaraciju i priznala Izrael, te da veruje da će izraelska vlada umeti da ceni.\nRazumemo političke igre u kojima neko želi da kaže kako će još jedna muslimanska zemlјa, čitajte Kosovo, da prizna Izrael. Super ako će Kosovo da prizna Izrael, ali mora prvo Izrael da prizna Kosovo, a onda neka Kosovo radi svoj posao... Da vidim šta će Erdogan da kaže Tačju i Hotiju, rekao je Vučić.\n"To su naši prijatelјi, braća i nadam se da će tako da ostane i molim ih još jednom da razmisle kakvu će odluku da donesu, zaklјučio je Vučić u izjavi novinarima u Briselu.


Ure?enje fasada u Obrenovi?evoj\nTema: Ure?enje fasada u Obrenovi?evoj\nAutor Tema: Ure?enje fasada u Obrenovi?evoj (Pročitano 2503 puta)\n« poslato: 12.10.2010. 13:49 »\nVećina stambenih zgrada u pešačkoj zoni u Obrenovićevoj ulici dobiće uskoro nove fasade o trošku grada. Grad je za finansiranje radova koji će se izvesti u ovoj i narednoj godini izdvojio 15 miliona dinara, a šminkanje centra Niša počeće nakon što najkasnije za desetak dana bude potpisan ugovor sa preduzećem "Neimar projekt" iz Beograda, kojem je na tenderu poverena prva faza radova.\nPojedine vremešne stambene zgrade u ovom kvartu sagrađene su nedugo nakon završetka Drugog svetskog rata. Da problem nije samo kozmetičke prirode, svedoče i oljuskani delovi fasada koji nagriženi mrazom i zubom vremena povremeno otpadaju prolaznicima na glavu, kao što je to ispred broja 13. Načelnik Uprave za komunalne delatnosti Dejan Jovanović kaže da će radovi početi uređenjem fasada na stambenim zgradama u Obrenovićevoj od broja 1 do 11 (1, 3, 5, 7, 9, 11) koje bi trebalo da budu završene do kraja godine. U toku zime biće sprovedene javne nabavku za uređenje i ostalih fasada koje su označene kao prioritetne kako bi radovi bili nastavljeni na proleće. Predviđeno je da se uređuju samo fasade stambenih zgrada, a ne i privatne kuće i objekti.\n- Cilj je da se ulepša centar Niša da ne bi više izgledao sivo i bezlično. Projekat reparacije fasada uradio je Zavod za urbanizam. Fasade će biti popravljene, očišćenje i prekrečene. Neće biti ljubičastih, zelenih, tamnocrvenih nijansi već će biti korišćene umerene boje - objašnjava Jovanović.\nPrema njegovim rečima, zgrade su građene pedesetih i šezdesetih godina prošlog veka, a veliki broj Nišlija koji u njima živi je lošeg materijalnog stanja, a neki su i socijalni slučajevi.\n- Po zakonu su stanari vlasnici fasade, ali bi u ovoj ekonomskoj situaciji bilo neprimereno nekome nalagati da o sopstvenom trošku uredi fasadu. Radi se o delu Niša kroz koji svakodnevno prođe više hiljada ljudi i koji obiđu obavezno i sve strane delegacije ili posetioci iz drugih gradova. Grad je odlučio da investira u ovaj posao kako bi centar Niša dobio dostojanstveniji izgled - ističe Jovanović.\nNo, i ova odluka je podelila Nišlije - dok je jedni podržavaju, radujući se novom i lepšem licu centra Niša, drugi osporavaju trošenje budžetskih para na zgrade čiji su vlasnici stanari.


Novi Poslovnik Skupštine grada ide na usvajanje i bez podrške opozicije | Novosadski informativni portal 021\nNovi Poslovnik Skupštine grada ide na usvajanje i bez podrške opozicije\n12:45 > 12:51\nPredsednik Skupštine grada Zdravko Jelušić očekuje da će do kraja meseca i naredne redovne sednice biti pripremljen novi poslovnik o radu.\nO pritužbama opozicije na skraćivanje vremena na raspravu, jer ona trenutno i ne postoji, Jelušić odgovara time da Poslovnik želi da spreči opstrukcije i učini efikasnijim rad Skupštine. Njemu su podršku u tome dali i pređašnji predsednici Skupštine Jelena Crnogorac iz Jedinstvene Srbije i Aleksandar Jovanović iz LSV-a. Oni su se složili sa predlogom da se skrati rasprava na četiri sata po tački dnevnog reda po odborničkoj grupi, dodajući da je Novi Sad posldnji grad koji uvodi pravila o dužini obraćanja za govornicom.\nMada ovo u praksi znači da će svaki odbornik imati po tri minuta da govori po tački dnevnog reda. Jelušić kaže da to ne znači da neki neće i duže govoriti jer će odbornička grupa dobijati minute, pa će odbornik neke stranke koja na primer ima 18 minuta, moći da koristi svo dato vreme ukoliko je samo on određen da govori o određenoj temi.\nJelušić je naveo i da uvođenje minutaže ne znači da Skupština neće u posebnim prilikama, kada se govori o važnijim i obimnijim odlukama kao što je budžet, produžiti vreme za izlaganja.\nPredsednik Skupštine je naveo da je dokument (Poslovnik) koji se pojavio samo nezvanični nacrt koji je pripremila Skupštinska služba po njegovom nalogu, i da je poslata svim odborničkim grupama pre pripreme nacrta koji će i ići pred radna tela i Skupštinu.\nOn je naveo da je od nekih stranaka već dobio primedbe, ali da pretežno opozicione nisu ništa poslale i pozvao ih da to učine, kako bi se napravio Poslovnik koji bi svi podržali.\nJelušić je posebno naveo i da iz reakcija stranaka, kako stranaka na vlasti, tako i opozicije vidi, da su složni protiv novčanog kažnjavanja odbornika, tako da će to verovatno biti izbačeno iz novog Poslovnika.\nSkupština grada\tposlovnik\tZdravko Jelušić\n06.10.2016\t• 16:48\nAlaj se ovaj Jelusic lepo ovajdio otkad je preleteo u SNS u kampanju mrdno nije i eto ga odmah za predsednika skupstine\nKao i svi preletaci koji se ovajde u SNS pre clanova koji su teglili u kampanji\n06.10.2016\t• 14:15\ne moj sadame\nnajesces se ti jos" kojecega ", veruj mi ! a da mi te je zao , pa i nije !?! jesil"to hteo ?? e , onda gutaj !!\n06.10.2016\t• 13:09\nSto je Sadam Jovanovic ovako smrknut??? Ako hoces odbornicku platu moras malo da progutas SNS knedlu.


Izvor: Beta, 24.Jan.2021, 20:36\nMilo Djukanović biće predsednik Demokratske partije socijalista (DPS) i u narednom periodu, odlučeno je na vanrednom Kongresu partije održanom danas u Podgorici. Njega je podržalo 585 delegata dok je jedan bio uzdržan. Djukanović je bio jedini kandidat za predsednika te političke partije. Ivan Vuković, Jevto Eraković, Sanja Damjanović i Abaz Dizdarević biće potpredsednici DPS-a. Na parlamentarnim izborima 30. avgusta prošle godine, DPS je nakon 30 godina otišla u opoziciju, a nova vlast raspolaže tesnom većinom i ima 41 od 81 poslanika crnogorskog parlamenta.\nPogledaj vesti o: Milo Đukanović, Izbori\nDanas: Milo Đukanović na kongresu izabran za predsednika DPS-a\nZa Ðukanovića je glasalo je 585 delegata..Milo Ðukanović ponovo je danas izabran za predsednika Demokratske partije socijalista (DPS), odlučeno je na vanrednom Kongresu te stranke...Za Ðukanovića, koji je i predsednik Crne Gore, glasalo je 585 delegata, dok je jedan bio uzdržan...Za potpredsednike...


NAPETOST U UKRAJINI DOSTIGLA VRHUNAC: Bombe u Donjecku, dvoje mrtvih Rusa, da li će samit Bajden-Putin rešiti krizu? | Serbiantimes.info\nNAPETOST U UKRAJINI DOSTIGLA VRHUNAC: Bombe u Donjecku, dvoje mrtvih Rusa, da li će samit Bajden-Putin rešiti krizu?\nTokom poslednjih dana situacija u Ukrajini dostigla je kritičnu tačku. Tokom noći koja je iza nas odjekivale su eksplozije u Donjecku, a počela je i evakuacija iz ove oblasti, nakon što je iz Luganska uveliko u toku. Uz to, američki mediji, uključujući CNN, objavili su da SAD imaju obaveštajne podatke koji ukazuju na to da su ruskim komandantima izdate naredbe za napad na Ukrajinu. Dobra vest je, međutim, da bi uskoro mogao da se dogodi sastanak predsednika SAD i Rusije koji bi možda mogao da ponudi rešenje za krizu.\nTokom jutra na aerodromu u blizini Donjecka odjeknula je eksplozija, saopštili su zvaničnici nepriznate Donjecke Narodne Republike (DNR). Takođe, prema tvrdnjama Narodne milicije DNR, tokom jutra ukrajinska vojska granatirala je periferiju grada Donjecka. Kako se navodi, u tom napadu ubijen je jedan civil, ali i jedan pripadnik milicije DNR, dok je drugi povređen.\n„Nažalost, jedan pripadnik Narodne milicije DNR je poginuo, još jedan je zadobio teške povrede. Pored toga, prema poslednjim informacijama, civil – rudar koji je išao na posao – poginuo je na stajalištu javnog prevoza tokom granatiranja naselja Rudnik Trudovska, minobacačima kalibra 120 mm“, dodala je milicija DNR, a prenosi TASS.\nAmerički predsednik Džozef Bajden i njegov kolega Vladimir Putin dogovorili su se načelno da održe samit o ukrajinskoj krizi, saopšteno je iz kancelarije francuskog predsednika Emanuela Makrona.\n“Pripremu (samita) će obaviti američki državni sekretar Entoni Blinken i ministar spoljnih poslova Rusije Sergej Lavrov”, naveli su iz Jelisejske palate.\nPre otprilike tri nedelje, američki obaveštajci prikupili su hrpu dokaza da je primarna meta ruskog napada Kijev, što objašnjava gomilanje sve većeg broja trupa na granici Belorusije i Ukrajine, koja se nalazi samo 160 kilometara od ukrajinske prestonice.\nNejasno je da li bi te trupe samo ugrozile glavni grad izdaleka, gađajući ga raketnim napadima ili bi ga opkolile bez ulaska u njega i time izbegle gradski rat.\nPentagon i američki obaveštajci kao najgori scenario predstavljaju onaj koji smatraju i najverovatnijim – nedelju ili dve terora, stalnih raketnih napada i pucanja na ulicama i na kraju „lovljenje“ svih onih koji podržavaju vladu predsednika Ukrajine Vladimira Zelenskog.\nAmerički kancelar Entoni Blinken donekle je već izneo verziju sličnu ovoj u govoru u Ujedinjenim nacijama u četvrtak.\nAli detaljnije procene sugerišu da bi Rusija najpre pribegla presecanjem internet veze Ukrajine sa ostalim državama, ometanjem računarskih mreža i uništavanjem komunikacija između ukrajinskih vojnih jedinica. Zatim bi usledili balistički projektili, koje se već mogu videti na mobilnim laserima pomerenim na rusku i belorusku granicu sa\n“Očekujemo desetine hiljada žrtava u prvim danima”\nAmerički zvaničnici koji su imali pristup nekim od ruskih planova kažu da to znači da će vatra biti izuzetno intenzivna.\n„Rečeno nam je da očekujemo desetine hiljada žrtava u prvim danima“, rekao je jedan visoki zvaničnik.\nIpak, većina američkih zvaničnika očekuje da će ukrajinska vojska, biti bolje opremljena i obučena nego što je bila pre osam godina kada je Rusija iznenadila svet zauzimanjem Krima. NATO bi sada požurio sa slanjem vojne pomoći.\nBorbe bi mogle da potraju nedeljama i mogle bi da prerastu u gerilski rat.\nAli neke obaveštajne procene sugerišu da bi se posle te intenzivne borbe i uspostavljanja marionetske vlade, Rusi mogli povući, kako bi izbegli okupaciju i pobunu koja bi mogla da nastane.\nNekoliko viših savetnika američkog predsednika Džozefa Bajdena rekli su poslednjih dana da su skeptični da će se takvo povlačenje dogoditi, sugerišući da bi to samo dovelo do eventualnih ustanaka protiv vlade – one koja se dogodila na Majdanu u Kijevu, pre tačno osam godina.\nStotine hiljada Ukrajinaca izašlo je tada na ulice 2014. godine i zbacili predsednika Viktora Janukoviča, koji je pobegao u Rusiju.\nRuski predsednik Vladimir Putin se dobro seća tih događaja. Oni su, na mnogo načina, doveli do ove krize. Američka procena je sada odlučna i da neće dozvoliti da se ulični demonstranti po drugi put mešaju u njegovu strategiju da kontroliše zemlju i region, navodi “Njujork tajms”.\nIzvor: Nova.rs Foto: Printscreen YouTube / Military Update, Fox News\nRelated Topics:Vladimir PutininvazijaRusija i UkrajinaVladimir Zelenski


Poruka Christiana Schmidta ratnim zločincima i svim negatorima...\nDodik o novim sankcijama Amerike i proširenju crne...\nMitropolit Hrizostom o rušenju crkve u Konjević Polju:...\nTwitter uklonio objave Gorice Dodik o Ratku Mladiću...\nKošarkaški savez Bosne i Hercegovine tri kluba koja su odlučila ne pojaviti se na Final four za prvaka naše zemlje odlučio je izbaciti iz Prvenstva BiH.\nIgokea, Borca i Sparsi tako u narendoj sezoni neće igrati u najjačem rangu bh. košarke.\nKSBiH je tako sankcionisao klubove koji se nisu pojavili na završnom turniru koji se proteklog vikenda igrao u Širokom Brijegu, a nakon kojeg je titula prvaka pripala sastavu Širokog.\nTri tima su zahtjevala da se konačni plasman odredi prema poretku iz Lige 6, no dogovor koji je postignut ranije na Upravnom odboru bio je da se odigra Final four, čiji je prvobitni organizator trebala biti Igoeka. Ipak, nakon odustajanja tima iz Laktaša domaćinstvo je dobio Široki.\nOsim što su kažnjeni izbacivanjem u niži rang takmičenja, tri tima će u kasu KSBiH morati uplatiti i po 3.000 KM kazne.


Sneg paralisalo saobraćaj na Kosovu\nSubota, 30. april/travanj 2016, 07:14 CET\nSneg koji pada od utorka znatno je otežao saobraćaj širom Kosova. Sabrije Kamberi, portparolka Policije Kosova, ističe da su magistralni i regionalni putevi prohodni ali veoma otežani, dok je u ruralnim zonama stanje na putevima još teže.\nKamberi istice da je put ka graničnom prelazu Peć-Kula-Rožaje u potpunosti blokiran, a saobraćaj je otežan i kod prelaza u Globočici.\nZbog pogoršanja vremenski uslova i državno rukovodstvo je otkazalo nekoliko aktivnosti koje su bile najavljene za sredu.\nSlužbenici za informisanje na Međunarodnom aerodromu Prištine su saopštili da su avioni Austrian airlinse-a nisu uspeli da slete, tako da su otkazani svi njihovi letovi.\nIz Hidrometerološkog instituta Kosova kažu da se temperatura danas kreće od -2 do -4 stepeni. Očekuje se da će sneg prestati da pada u četvrtak, a temperature će biti od -17 do -21.


Nemoguće je razumeti neutralnost prema agresiji\nPredsednik Crne Gore Đukanović je ocenio da je Zapadni Balkan devastiran i da ozbiljno okleva kada je u pitanju pravac i strateški kurs, te je ukazao na to da u regionu postoji problem što u nekim državama 80 odsto javnog mnjenja podržava Rusiju.\n"I to nije najgore. je najgore to što postoji razumevanje za takvo ponašanje, i to me zaista uznemirava i obeshrabruje", kazao je Đukanović gostujući na Prespanskom forumu za dijalog 2022. pod nazivom "Oblikovanje budućnosti Zapadnog Balkana u savremenoj evropskoj bezbjednosnoj arhitekturi".\n"Nemoguće imati razumevanja za nekoga ko kaže da je neutralan prema agresiji, koja između ostalog, uništava evropske vrednosti. Pokušavaju da to upakuju kao neku diplomatsku veštinu, ali se ne radi o tome, ovo je stvar morala", podvukao je Đukanović.\n"Zapadni Balkan mora da uradi svoj domaći zadatak, usporavanje naše politike dovelo je do usporavanja reformi na Zapadnom Balkanu, to je istina. Ali mi ne tražimo nikakvu prečicu do članstva, mislim da bi to bilo apsolutno pogrešno" kazao je Đukanović.\nPotrebna nova strateška vizija za budućnost Zapadnogg Balkana\nMinistar spoljnih poslova Hrvatske Gordan Grlić Radman ocenio je u Ohridu da da postojeći "status kvo" nije održiv i da je EU potrebna nova strateška vizija za budućnost Zapadnog Balkana.\nNa prvoj sesiji Prespa foruma za dijalog, kako su preneli lokalni mediji, on je istakao da je agresija Rusije na Ukrajinu osvetlila i iznela na površinu značaj evropske perspektive Zapadnog Balkana i težnje zemalja tog regiona da se pridruže EU.\n"Nova politička situacija pokazuje da sadašnji status kvo ili stagnacija više nije održiva, niti donosi stabilnost, stoga je potrebna nova strateška vizija za budućnost regiona koja ne bi samo da bi garantovala stabilnost, već i ciljeve regionalne demokratizacije i ekonomskog razvoja.\nBuduće članstvo u EU na Zapadnom Balkanu je zaista u političkom, bezbednosnom, ekonomskom interesu EU", rekao je Grlić Radman na sesiji "Evropski mirovni projekat na Zapadnom Balkanu".\nSpecijalni predstavnik EU za Zapadni Balkan Miroslav Lajčak rekao je da je ruska agresija potkopala stubove globalne arhitekture i da je proces proširenja EU učinila političkim i pokazala da to nije samo tehnička stvar.\nNa Balkanu je taj rat, kako je istakao, pokazao da nema vremena za samodovoljnost i da region ne može da stoji između dve realnosti.\nKriza vlade u Bugarskoj otvara vrata proruskim desničarskim partijama\nProruske desničarske stranke u Bugarskoj mogle bi da zabeleže odličan rezultat na vanrednim izborima u slučaju očekivanog pada vlade proevropskog premijera Kirila Petkova, piše londonski Fajnenšel tajms.\nPetkov je zauzeo tvrd stav protiv Rusije zbog njene invazije na Ukrajinu i nedavno je smenio ministra odbrane Stefana Janeva jer je taj rat opisao kao "specijalnu operaciju", što je formulacija Kremlja.\nMeđutim, Petkov je sada na putu da padne sa vlasti jer je njegova široka koalicija prošle nedelje izgubila većinu zbog spora oko proširenja EU, odnosno podrške otvaranju pregovora EU sa Severnom Makedonijom i Albanijom o članstvu.\nSa druge strane, Janev je ponovo u igri, ovaj put kao lider nove nacionalističke stranke Bugarska u usponu, naklonjene Moskvi.\nAko vlada padne, Bugari će po svemu sudeći ići na četvrte izbore u nešto više od godinu dana, na kojima analitičari očekuju znatno jačanje desničarskih stranaka sa proruskim stavom, uključujući i novu koju je osnovao Janev.\nNajnovija politička kriza u Sofiji izbila je prošle nedelje kada je vladajuću koaliciju napustila stranka Ima takvih ljudi, koju vodi populista Slavi Trifonov. On je napustio vladu zbog namere premijera Petkova da odustane od veta Bugarske na otvaranje pristupnih pregovora sa Skopljem i Tiranom.\nEvropski savet poziva na opipljiv napredak u rešavanju sporova na Balkanu\nEvropski savet još jednom je naglasio hitnost postizanja "opipljivog napretka" u rešavanju otvorenih sporova na Zapadnom Balkanu i posebno istakao dijalog Beograda i Prištine koji bi za cilj trebalo da ima "normalizaciju odnosa" Srbije i Kosova, navodi se u nacrtu zaključaka koje je predsednik Saveta Šarl Mišel (Charles Michel) pripremmio za sastanak zakazan za 23. i 24. jun.\nU dokumentu u koji je Radio slobodna Evropa (RSE) imala uvid, pozdravlja se dogovor koji su lideri Bosne i Hercegovine postigli 12. juna u Briselu i pozivaju politički lideri u BiH da što brže sprovedu preuzete obaveze, uz ocenu da će njihova primena omogućiti napredak BiH ka statusu kandidata za članstvo u EU.\nEvropski savet, kako se navodi, posvećen je nedvosmislenoj perspektivi članstva Zapadnog Balkana i poziva na ubrzanje tog procesa "zasnovanog na zaslugama".\nU najvećem makedonskom zatvoru u 25 ćelija pronadjeno 50-tak mobilnih i 37 noževa\nPrilikom kontrole samo 25 ćelija u najvećem makedonskom zatvoru "Idrizovo" policija je pronašla 50-tak mobilnih telefona, 37 noževa i razne vrste droge.\nPotparol Ministarstva unutrašnih poslova Severne Makedonije Suzana Pranjić Talevska je rekla da su kontrolu spoveli pripadnici više policijskih odeljenja i specijalne jedinice za brzo rasporedjivanje.\nNakon dobijanja naredbe sudije za prethodni postupak, precizirala je, naprevljeni su pretresi u ukupno 25 ćelija u različitim odeljenjima Kazneno popravne ustanove "Idrizovo" kod Skoplja.\n"Prilikom pretresa pronađena je veća količina novca od zakonom dozvoljene koju osuđenici mogu da poseduju u različitim valutama i apoenima, oko 50 mobilnih telefona, kompjuterski pribor, 37 noževa i mnogo drugih oštrih predmeta, droga u praškastom i tečnom stanju, tablete i druge predmete za koje se sumnja da su povezani sa krivičnim delima", rekla je Pranjić Talevska (mvr.gov.mk/vest/20848).\nDeo pronađenih predmeta oduzet je na dalje postupanje u Odeljenju za suzbijanje organizovanog i teškog kriminala, dok su ostali predmeti predati zatvorskoj službi.


Pad prodaje pogodio je sve američke proizvođače automobila, a dva među najvećima na svetu, "Ford" i GM, objavili su da je njihova prodaja u oktobru smanejna za 30, odnosno 45 procenata, u poređenju sa istim mesecom minule godine.\nPotpredsednik GM za Severnu Ameriku Mark Lanev izjavio je da američka automobilska industrija prolazi kroz najgoru krizu od Drugog svetskog rata, dok je treći po veličini američki proizvođač vozila "Krajsler" procenio da se tržište SAD "nalazi u padu bez presedana." Ukupna prodaja "tri velikana" iz Detroita - GM-a, "Forda" i "Krajslera" - na američkom tržištu smanjena je u oktobru 38,3 odsto, na 389.805 jedinica, dok je njihov udeo na domaćem tržištu pao na 46,5 procenata, sa 52,3 odsto u septembru.\nPrema saopsetnju GM, mesečna prodaja posrnula je ispod 200.000 jedinica prvi put od 1975. godine.\nProdaja "Tojote" pala je 23, a "Honde" 25 procenata, "Nisan" je zabeležio oktobarsko smanjenje prodaje od 33 odsto, a "Krajsler" 35 procenata, u odnosu na isti lanjski mesec.\n"Ford" je saopštio da će smanjiti proizvodnju putničkih kola i terenskih vozila u narednim sedmicama kresanjem prekovremeneog rada i zatvaranjem pojedinih pogona.\nProdaja automobila i lakih kamiona u SAD je u oktobru smanjena na oko 836.000, nakon pada ispod jednog miliona u septembru, prvi put u poslednjih 15 godina.


ARSIĆ: Izbori odložili politički nepopularne reforme - Nova ekonomija\nARSIĆ: Izbori odložili politički nepo...\nArsić napominje i da bi Vlada, nakon izbora, trebalo da deluje u tri pravca: prvi pravac sadrži mere koje imaju za cilj učvršćivanjue makroekonomske stabilnosti, drugi reformu preduzeća, a treći uspostavljanje institucija primerenih modernoj tržišnoj privredi.\n"Za učvršćivanje makroekonomske stabilnosti presudan je nastavak i dodatno ubrzavanje fiskalne konsolidacije. Njeno ubrzavanje bi trebalo da već u narednoj godini zaustavi rast javnog duga u odnosu na BDP. Da bi se to ostvarilo, neophodno je da se nakon izbora izvrši rebalans budžeta ili bar usvoji plan štednje koji bi obezbedio da fiskalni deficit u ovoj godini bude najviše 3,5 odsto BDP, umesto planiranih četiri odsto BDP-a. Zaustavljanje rasta javnog duga u odnosu na BDP zahteva da deficit u narednoj godini bude manji od tri odsto BDP, dok je za znatnije smanjenje javnog duga, a time i troškova kamata, u odnosu na BDP, neophodno da se fiskalni deficit obori na održiv nivo od jedan odsto BDP. Obaranje javnog duga na, naprimer, 40 odsto BDP donelo bi derektne koristi u obliku smanjenja troškova kamata sa sadašnjih 3,2 odsto BDP na oko 1,5 do dva odsto BDP, što znači da bi smanjenje javnog duga, pri sadašnjem BDP i cenama, donelo uštede na kamatama od oko 60 milijardi dinara", ističe profesor Arsić.\nDrugi pravac delovanja nove Vlade, prema Arsićevim rečima, trebao bi da bude okončanje privatizacije bivših društvenih preduzeća i suštinsko restruktuiranje javnih preduzeća. Privatizacija društvenih preduzeća je višestruko važna za privredu Srbije, jer se na taj način stvaraju uslovi za uspostavljanje finansijske discipline i stvara mogućnost za produktivno korišćenje relativno velikog dela društvenog bogatstva koje se sada ne koristi.\nTreći pravac delovanja nove Vlade mogao bi da bude izgradnja institucija koje su primerene, napominje Arsić, savremenoj tržišnoj privredi. U ovoj oblasti tokom prethodnih godina ostvaren je najmanji napredak, pa se Srbija, po kvalitetu institucija nalazi na 120 mestu u svetu.\nProfesor Ljubimir Madžar napominje da raspisivanje izbora uvek bude loše za ekonomiju, međutim, ako u ovom slučaju oni obezbede mandat novoj Vladi da u naredne četiri godine okonča poslove koji nisu politički popularni, ovog puta politička korist od izbora može biti i ekonomska.\nBivši guverner profesor Dejan Šoškić, opet, konstatuje da u monetarnoj politici Srbija mora da se opredeli koji model želi da primenjuje. Naime, u poslednje dve godine, uglavnom se ne ispunjavaju projekcije inflacije koje objavljuje NBS. Samim tim, dovodi se u pitanje mehanizam vođenja monetarne politike kroz ciljanje inflacije.\nProf Šoškić podseća da se, u isto vreme, NBS odlučuje da bude aktivna na deviznom tržištu kroz prodaju deviza, u odbranu dinara. U toj situaciji, mora se razmišljati da li je mehanizam monetarnih vlasti koji se trenutno zvanično primenjuje zapravo primenjiv i u praksi.


U Gradskom zavodu za plućne bolesti i tuberkulozu, koji je odnedavno trijažni centar za kovid pacijente, dnevno se u proseku pregleda 100 pacijenata, kaže direktorka te zdravstvene ustanove dr Ljiljana Timotijević.\nOno što je zabrinjavajuće je, ističe, da se sve veći broj mladih ljudi javlja sa respiratornim problemima, i, da kako naglašava, iako su malo duža čekanja ujutru i popodne, trude se da budu što efikasniji kako bi svim pacijentima omogućili adekvatnu negu.\nO virusu ne znamo mnogo, ali ono što znamo je da starija populacija mnogo više poštuje preporuke lekara od mlađih ljudi,koji su se više kretali, imali više socijalnih kontakata, ističe direktorka Gradskog zavoda za Javno zdravlje dr Ljiljana Timotijević. Ona kaže da je smo svi iznenađeni i zatečeni ovolikim brojem obolelih od kovida 19.\nZavod radi svih sedam dana u nedelji i prima pacijente od sedam do 20 sati, kaže Timotijevićeva i objašnjava da u letnjem periodu nije karakteristična pojava virusa koji izazivaju respiratorne infekcije i da se za leto vezuju crevne virusne infekcije. Međutim, dodaje, vrlo je moguće da će doći do preklapanja virusa gripa sa virusom korona.\nTrudimo se da pacijenti ne čekaju, da budemo što efikasniji i što brže odradimo trijažu da li je pacijent za kućno lečenje ili je za bolničko lečenje, navela je Timotijevićeva.\nProcedura je takva da pacijenti sa simptomima respiratornih infekcija prvo odlaze u kovid ambulantu matičnog doma zdravlja.\nTu ih pregleda lekar, urade laboratorijske analize, rentgen pluća, po potrebi brzi test na koronu.\nNa osnovu dobijenih rezultata, kliničke slike pacijenta, lekar ih upućuje u trijažnu ambilantu, gde se određuje da li je bolesnik za bolničko lečenje ili samoizolaciju i lečenje kod kuće.\nOsim Gradskog zavoda za plućne bolesti, trijažne ambilante za kovid pacijente su u Infektivnoj klinici KCS i u KBC Bežanijska kosa.\nTags: dr Ljiljana Timotijević, korona virus\nTenk Hočkis u novom ruhu


“Noć muzeja” u Mitrovici – Radio KFOR Srpski\nTokom ovogodišnje “Noći muzeja” u subotu, 19. maja, od 17 do 1 sat iza ponoći, svoja vrata otvoriće mnogobrojne institucije i ustanove kulture, kako kod nas, tako i u regionu i svetu, a među njima je i Gradski Muzej u Mitrovici.\nDirektorka Gradskog Muzeja u Mitrovici, Biljana Milentijević, ocenjuje da će ovogodišnja manifestacija biti neponovljiva i bolja od prethodne.\n„Noć muzeja se održava u Mitrovici, u Gradskom Muzeju, po drugi put i deo je evropske „Noći muzeja“ čijoj smo se inicijativi priključili još 2006. godine. To je jedna od veoma posećenih manifestacija u oblasti kulture koja se na popularan način bavi muzejima i kulturnom baštinom.“\nTokom trajanja Noći muzeja posetioci će biti upoznati sa mnogobrojnim procesima nastajanja raznoraznih figura, koji će prvenstveno najmlađima, na što zanimljiviji način, približiti muzeje, galerije i ustanove kulture. A svoje vajarske veštine, mitrovačkoj publici će u „Noći muzeja“ pokazati i vajar, Vladimir Antić.\n„Što se tiče ovogodišnjeg programa za „Noć muzeja“ mi smo pripremili uživo modelovanje portreta u glini gde će publika moći da vidi kako teče proces nastajanja portreta, imamo i jednu atraktivnu aktivnost, a to je oslikavanje peskom na osvetljenoj površini, i takođe imamo i izložbu slika stare Mitrovice, te će ovo biti nadam se zanimljivo ne samo deci, već i odraslima“, napominje direktorka Milentijević za kraj našeg razgovora i poziva da budete deo „Noći muzeja“.\nPreviousPrevious post:Takmičenje u pružanju prve pomoćiNextNext post:Seminar „Političko angažovanje mladih lidera”


Pritisak uvoza obara otkupne cijene voća\nInfo servis Voćarstvo Pritisak uvoza obara otkupne cijene voća\nAutor Agro Servis\tPetak, 03 Juli 2015 10:15\nVoćari u RS nisu zadovoljni otkupnim cijenama većine vrsta voća čija je berba u toku, jer njima, kako kažu, ne mogu da pokriju ni osnovne troškove proizvodnje, te najavljuju da im tek predstoji bitka za cijene.\nIz tog razloga, Udruženje voćara RS će naredih dana organizovati sastanak voćara na kojem će pokušati da dogovore kako da uvedu interne - zaštitne otkupne cijene. Ipak, ističu da ne znaju koliko će proizvođači moći to da ispoštuju, s obzirom na to da se na tržištu obaraju cijene pod pritiskom uvoza.\nInače, trenutno najviše otkupne cijene u RS, kada su posrijedi značajnije količine proizvodnje, dostižu malina, jagoda i borovnica, u prosjeku između tri do osam KM.\nDragoja Dojčinović, predsjednik Udruženja voćara RS, istakao je da su u RS otkupne cijene određenih vrsta voća od proizvođača čak i četiri puta niže od prodajnih cijena koje to voće dostiže u maloprodaji.\n"Cijene otkupa formiraju nakupci i mešetari, te prerađivači voća i hladnjače. Problem je što u RS ne postoji organizovani otkup voća", istakao je on.\nOn navodi da je voćarima skupo iznajmljivanje prostora za prodaju na tržnicama, tako da tezge uglavnom zauzimaju preprodavci voća.\nDojčinović je precizirao da kilogram trešnje dostiže cijenu od pet do šest KM u maloprodaji, a domaći voćari je prodaju otkupljivačima od 1,50 do 1,80 KM po kilogramu.\n"Najviša proizvođačka cijena kvalitetne trešnje ove godine je dvije KM po kilogramu", precizirao je Dojčinović. On je naglasio da radnik ne može da ubere više od 80 kilograma trešanja dnevno, a da je dnevnica berača sa prevozom i hranom oko 50 KM.\n"S ovakvom otkupnom cijenom nemoguće je pokriti troškove proizvodnje i branja", istakao je on. Prema podacima Udruženja voćara RS, domaći proizvođači breskvu prodaju otkupljivačima čak i po cijeni od 0,60 KM, a ona u maloprodaji košta 2,5 do tri marke po kilogramu, što je čak četiri puta veća cijena od otkupne. Dojčinović je istakao da bi minimalna otkupna cijena jabuke trebalo da bude 0,70 KM po kilogramu.\nŽarko Mikić, direktor "Vitaminke" Banjaluka, istakao je da je do sada ovo preduzeće otkupilo sve raspoložive količine jagoda od domaćih voćara.\n"Trenutno vršimo otkup višnje i breskve, te šljive i jabuke", istakao je Mikić. On je naglasio da je za otkup voća za preradu ove godine "Vitaminci" potrebno oko tri miliona KM, te da prioritetno sa domaćim otkupljivačima sklapaju ugovore za otkup.\n"Naravno, ako imamo povoljniju cijenu voća iz uvoza, bićemo prisiljeni da uvozimo kako bismo bili konkurentniji s našim proizvodom", istakao je Mikić. Ljubiša Alempić, predsjednik Udruženja malinara Bratunca, Srebrenice i Milića "Vilamet", istakao je da je već od 10. juna počeo otkup maline na ovom području i da je potražnja za malinom velika.\n"Još nije definisana krajnja otkupna cijena maline, ali neka startna cijena je oko 3,20 KM po kilogramu, a očekivani rod ove godine je 2.000 tona", istakao je on, te naglasio da se malinari nadaju da otkupna cijena neće ići ispod tri KM. Prema njegovim riječima, hladnjačari u RS oko 95 odsto količina koje otkupe od domaćih malinara izvoze uglavnom u zemlje EU. U ovom udruženju ističu da je na području Podrinja do sada otkupljeno oko 200 tona jagoda.\nKaže da veoma visoku cijenu na tržištu trenutno dostiže i borovnica, koja ima otkupnu cijenu i do osam KM, a u maloprodaji i do deset KM.\n"Za sada imamo malo hektara zasada borovnice, uglavnom se radi o branju divlje borovnice", istakao je on.


"Ako sam dobro shvatila, NATO je izrazio želju da se sprijateljimo, zar ne. Logika je jednostavna" - BIGportal.ba\n15 Juna, 2021 15 Juna, 2021 0110\nČlanice NATO treba da odluče da li zaista ne žele budu na listi neprijateljskih zemalja Rusije, saopštila portparolka ruskog Ministarstva spoljnih poslova.\nPrethodnos su lideri Alijanse sa samita u Briselu pozvali Moskvu da ukloni SAD i Češku sa te ruske liste.\n“Ako sam dobro shvatila, NATO je izrazio želju da se sprijateljimo, zar ne. Logika je jednostavna: zahtev za uklanjanje sa liste neprijateljskih zemalja podrazumeva želju da vas smatramo prijateljem”, napisala je Marija Zaharova na svom kanalu na Telegramu.\nOna je ukazala na to da je uklanjanje sa liste zatraženo uprkos tome što su članice NATO nastavile da smatraju Rusiju neodgovornom i opasnom, prenosi Tass.\n“Vreme je da se odluče, ili da prestanu da izmišljaju špijunske priče, koje koriste kao izgovor da uvedu sankcije ili da ne budu iznenadjeni kada vide sebe na listi neprijateljskih zemalja”, zaključila je Zaharova.\nLideri zemalja članica NATO istakli su u završnom saopštenju usvojenom nakon samita da će Alijansa odgovoriti na rastući nuklearni arsenal Rusije i pozvali je da poštuje medunarodno pravo.\nOni su pozvali Rusiju da ukloni Češku i SAD sa liste neprijateljskih zemalja.


Vučić dobio najuticajnijeg prevodioca, ikada\nM. K. 17. novembra 2016. 16:10\nPremijer Srbije Aleksandar Vučić, danas je na otvaranju kineske fabrike “Eurofiber” u Chupriji, imao najverovatnije najuticajnijeg prevodioca u svojoj dosadašnjoj karijeri – kineskog diplomatu, ambasadora Narodne Republike Kine u Srbiji Li Manćanga.\nNaime, pošto je najavio dolazak kineske kompanije koja bi iz Srbije u Kinu trebalo da izvozi 20.000 grla stoke i “jedne lepe dame koja želi da razgovara sa premijerom”, ambasador je izašao pred mikrofon zajedno sa Vučićem istakavši da će on prevoditi njegovim sunarodnicima premijerove reči.\nNa to se predsednik Vlade Srbije našalio, rekavši da kod Kineza nema izvoz od 20 ili 200 grla, već odmah 20.000 i da ga je to iznenadilo, jer se, kako je rekao, sastaju na dnevnom nivou i razgovaraju o budućim investicijama.\n“Onda je ambasador rekao “ima jedna lepa mlada dama, kineska, da me pita nešto“ i ja sam odmah znao da je u pitanju centar za promet robe”, rekao je premijer kroz smeh, što je ohrabrilo privrednicu iz Šangaja da izađe na govornicu i zagrli Vučića.\nAleksandar Vučićambasador Kineprevodilac\n„Referendum o Kosovu jedna od opcija, Albanci ovo ne…\n„Odnosi bolji, zahvaljujući Rami, a nisam ni ja…\nVučić: „Opsednut sam Kosovom, prva kriza će nas…


Finale izmaklo ''za dlaku''! - Sportske.net\nFinale izmaklo ''za dlaku''!\nReprezentacija Crne Gore drugi je finalista Evropskog prvenstva za rukometašice. Posle velike borbe u ''Areni'' Srbija je poražena sa 27:26 i u nedelju će igrati protiv Mađarske za bronzanu medalju. Za titulu će se bortiti Norveška i Crna Gora.\nPred oko 13.000 gledalaca u ''Areni'', sam početak meča pripao je našim reprezentativkama. Dmitrović i Damnjanović su donele Srbiji vođstvo od 2:0, ali ono nije dugo trajalo, pošto su izabranice Dragana Adžića ekspresno okrenule na 2:3.\nI naredni minuti meča protekli su u boljoj igri Crne Gore, koja je polovinom prvog poluvremena povela i sa četiri gola razlike (4:8).\nIpak, Srpkinje nisu dozvolile da se rivalke značajnije odlepe i četiri minuta kasnije stižu na ''minus jedan'' - 8:9.\nKako se bližio kraj prvog poluvremena, naš tim je igrao sve bolje i pogotkom sjajne Biljane Filipović stiže i do vođstva od tri gola razlike - 14:11.\nOdlično je u tom periodu igre branila Jovana Risović od sedam udaraca zaustavila je pet, ali u samom finišu prvog poluvremena dvce greške naših Crnogorke kažnjavaju za 14:13 posle prvih 30 minuta.\nMeđutim, početkom drugog poluvremena, reprezentativke Crne Gore ponovo prelaze u vođstvo koje nije bilo ubedljivo, kretalo se do dva gola razlike, sve do 49. minuta kada je Bilja Filipović ''dalekometnom paljbom'' izjednačila na 21:21.\nIpak, naš tim nije uspeo da ponovo preuzme vođstvo, Crnogorke su vratile prednost od dva gola razlike i tu prednost održavale do poslednjeg minuta meča.\nA onda, Andrea Lekić smanjuje na 27:26, zatim su naše uspele da se odbrane i imale dvadesetak sekundi da organizuju poslednji napad i izbore produžetke.\nSelektor Saša Bošković je uzeo tajm-aut, posle čega je Filipović imala situaciju jedan na jedan sa protivničkim golmanom, ali nije uspela da svoju odličnu partiju kruniše golom za izjednačenje.\nOstalo je 27:26 za Crnu Goru, koja će u finalu igrati protiv Norveške, dok Srbiji ostaje borba za bronzu protiv Mađarske.\nBiljana Filipović je ostala na sedam postignutih golova, dok je Andrea Lekić postigla pet u reprezentaciji Srbije.\nKod Crnogorki, Milena Knežević najefikasnija sa osam, a Katarina Bulatović je postigla šest golova.


Izvor: Luftika.rs, 22.Jan.2022, 16:03\nFondacija “Budi human” je pomogla tolikoj deci da Aleksandru Šapiću sa te strane zaista svaka čast na inicijativi i istrajnosti. Na sajtu fondacije sada je objavljena priča još jednog Aleksandra koji >> Pročitaj celu vest na sajtu Luftika.rs << voli sport, momka kojeg je život pokušao da baci na kolena. Uz našu pomoć, on će ustati oporavljen i spreman da dobrotu širi dalje i bude u službi humanosti i dobrih dela.\nPrintscreen Budi human Za svoju dijagnozu saznaje na sistematskom pregledu koji mu je bio potreban da bi se profesionalno bavio sportom na poziciji fudbalskog sudije. Upućen je na lečenje u Klinički centar Srbije gde mu je dijagnostikovna hronična bubrežna insuficijencija.\n“Aleksandar nije u mogućnosti da sam finansira troškove transplantacije stoga se ovim putem obraća svim humani ljudima da mu pomognu svojim donacijama kako bi što pre otišao na lečenje.”\nPrintscreen Sredstva su mu potrebna za lečenje, transplantaciju bubrega, kontrolne preglede, za lekove i suplemente kao i za putne troškove i smeštaj, dodaje se na sajtu.


Vidović: Poreska uprava radi dobro i ostvaruje rast naplate prihoda - mojKontakt portal - Radio Televizija Kontakt\nVidović: Poreska uprava radi dobro i ostvaruje rast naplate prihoda\nMinistar finansija Republike Srpske Zora Vidović rekla je u Narodnoj skupštini da Poreska uprava Srpske apsolutno dobro radi svoj posao, ima kvalitetan kadar i tehniku, te konstantno ostvaruje rast naplate prihoda.\nKad sam došla u ovu upravu počela je blokada i državnih firmi /javnih preduzeća/ i opština zbog dugova. Sve smo to naplatili i više nema dugova državnih firmi i opština”, rekla je Vidovićeva u završnoj riječi u Narodnoj skupštini o Prijedlogu zakona o izmjenama i dopunama Zakona o poreskom postupku Republike Srpske, koji je razmotren po hitnom postupku.\n“Kada je riječ o postojećem dugu u zdravstvu, Vidovićeva je istakla da on od 2020. godine ni za marku nije povećan.\n“Od tada godišnje prebacujemo 52 miliona KM Fondu zdravstva da bi sve zdravstvene ustanove izmirile svoje obaveze. Dakle, zamrzli smo taj dug i pokušavamo da dalje poboljšamo stanje u toj oblasti”, rekla je Vidovićeva.\nOna je u vezi sa Prijedlogom zakona o izmjenama i dopunama Zakona o poreskom postupku Republike Srpske podsjetila da je najviše fiktivnih firmi osnovano od 2001. do 2004. godine, te da su se uglavnom bavile prometom.\nU obrazloženju pomenutog akta se navodi da se njime stvara pravni osnov za utvrđivanje zastarjelosti prava na naplatu poreskog duga koji je postao izvršan prije stupanja na snagu Zakona o poreskom postupku 2012. godine, na način da se i na ovaj dug primjenjuju odredbe o zastarjelosti, kao i za dug nastao prema odredbama važećeg Zakona o poreskom postupku Srpske.\nU ovom slučaju riječ je o dugu dospjelom od nastanka Poreske uprave Srpske /2002. godine/ i ranije /1996–2002/ do 31. decembra 2011. godine, poreskih obveznika za koji je u roku pokrenut postupak prinudne naplate, čija je imovina obezbijeđena u skladu sa zakonom.\nMeđutim, isto tako riječ je i o dugu onih poreskih obveznika koji više ne posluju, koji nemaju imovinu, a kod kojih postoji veoma visok stepen potpune nenaplativosti tog duga.\nPrema evidencijama i procjenama finansijskih efekata Poreske uprave, ukupan poreski dug koji je dospio zaključno sa 31. decembrom 2011. godine, za koji je pokrenut postupak prinudne naplate, ali nisu naplaćena iznosi 375.000.000 KM.\n“U tom iznosu se ne nalazi poreski dug za koje je odobreno odgođeno plaćanje, niti poreski dug obveznika nad kojima je pokrenut stečajni postupak”, navedeno je u obrazloženju, javlja Srna.


Korona, za sada, nije povećala broj nenaplativih kredita | Kamatica\nPočetna > vest > Korona, za sada, nije povećala broj nenaplativih kredita\nTekst objavljen: 21.10.2020 13:00\nBankarsko tržište u Srbiji je stabilno, likvidno i kapitalizovano i ne očekujem porast nenaplativih kredita, kaže generalni sekretar Udruženja banaka Vladimir Vasić povodom upozorenja Bundesbanke da su sada banke na udaru krize izazvane korona virusom\n„Brzina nalaženja vakcine bitno će uticati na dalja očekivanja. Za sada je bankarsko tržište stabilno, likvidno i kapitalizovano. Pratimo razvoj situacije”, navodi Vasić za Tanjug upitan o upozorenjima Bundesbanke.\nNaveo je podatak da je u nekim kompanijama prodaja skočila i 500 odsto, a da iza svake „kupovine iz fotelje”, odnosno digitalnog servisa, stoji banka. Vasić je rekao i da je najveći broj banaka uključen u IPS QR sistem plaćanja koji kilkjnetima omogućava da brže izvrše obaveze.\n„Ljudi počinju da shvataju prednosti takvog plaćanja koje je sadašnjost i budućnost”, poručio je Vasić.\n„Siguran sam da sve mere utiču na to da, i ako bude porasta nenaplativih kredita, taj rast bude mali”, rekao je Vasić.\n„U toj oblasti smo vodeći u regionu. Svuda je nivo nenaplativih kredita između 10 i 15 odsto. Ako i bude porasta nenaplativih kredita, on će biti jako mali. Sve mere koje su preduzete imaju za cilj da spreče rast nenaplativih kredita”, rekao je Vasić.\n„Uzimaju se krediti, što je dobro za privredu. Dva moratorijum na otplatu kredita, garantna šema države koja podrazumeva pomoć mikro, malim i srednjim preduzećima, sve su to elementi koji daju stabilnost finansijskom sektoru”, kaže Vasić.\nNaveo je da je da već godinu i po dana dve do tri banke u Srbiji nude mogućnost otvaranja računa i dobijanja manjeg kredita „na daljinu”, a da su dve do tri u postupku dobijanja saglasnosti NBS za otpočinjanje tog postupka.\n„Niko od država sa prostora nekadašnje Jugoslavije nema tu funkcionalnost do nas”, rekao je Vasić i naveo da je u poslednjih nekoliko meseci više urađeno u procesu digitalizacije bankarskog sektora nego za poslednje dve, tri godine.\n„Kad smo imali vanredno stanje i nemogućnost da odlazimo u eksproziture više od 350 klijenata je dobilo kredit na daljinu i otvorilo račun na daljinu”, kaže Vasić.\npandemija korona virus nenaplativi krediti vladimir vasić Udruženje banaka Srbije


"Ono o čemu smo sanjali je postala java"\nNaslovna / SPORT+ / Odbojka / "Ono o čemu smo sanjali je postala java"\n2018-10-21 23:49 > 23:51\nSelektor novih svetskih šampionki odbojkašica Srbije Zoran Terzić večeras je, po dolasku u Beograd, rekao je da je u Japanu ostvaren veliki san.\nMaja: Ovu medalju smo čekali punih 12 godina...\nTerzić je dodao da brzo stiže vreme za nove ciljeve.\n"Sportisti imaju tu frazu da kažu da nisu svesni. Nije da niste svesni, nego nemate emocija za preterano radovanje da doživiš to radovanje na pravi način. Video sam po porukama da su svi naši prijatelji i poznanici mnogo lepše i bolje to doživeli i proslavili. Mi smo bili izduvani", rekao je Terzić na dočeku na aerodromu.\n"Postoje veliki rezultati, postoje oni koji se ostvare prvi put, ali ovo je rezultat za sva vremena".\nTerzić je kazao da je ekipa prošla teške pripreme, ali da je oduvek bila svesna da može do najsjajnijeg odličja.\n"Ono o čemu smo sanjali i razmišljali da možemo još od početka priprema, kada smo kroz šale na treningu govorili, evo, ovako se postaje svetski šampion. Naš san postao je java, posle sedam startnih pobeda i drugi su nas stavili medju favorite i nisu pogrešili", izjavio je Terzić.\nOn kaže da je zadovoljstvo veliko, da će devojke znati da proslave, a posle toga, već u najskorije vreme, da se razmišlja o sledećim akcijama.\n"Mi smo pre više od mesec dana otišli iz Beograda, odigrali 13 utakmica i kada sam posle finala rekao da nema dalje, mislio sam da je gotovo, posle svega se osetiš malo kao izduvan balon i samo sediš u tišini i uživaš. Ali, posle slavlja, u najskorije vreme treba početi razmišljati o novim akcijama".\nImao je i nešto da kaže zlatnim devojkama.\n"To bih želeo da poručim i svojim igračicama – mnogo je lepo kada si na vrhu i to je mesto na koje sedneš, možeš da uživaš na pravi način. To sedenje bi trebalo da preraste u razmišljanje o tome šta dalje. Da li imaš motiva da nastaviš i koliko možeš. Kada sve to bude prošlo i kada budemo sve to rešili i pojavili na pripremama, ja se nadam kompletni, treba očekivati i zlatnu olimpijsku medalju", poručio je Terzić.\nPL: Blic-krig u Liverpulu, Milivojevića skupo koštao promašen penal!\n"Hajde da ti Prija pokaže kako se puca penal"\nPrštalo sa svih strana, Ikardi rešio "Dela Madonina"\nF1: Raikonen i Ferštapen spasili šampionat\nPrethodna Maja: Ovu medalju smo čekali punih 12 godina...


Izvor: B92, 10.Dec.2019, 23:53\nFudbaleri Ajaksa su porazom rezultatom 1:0 od Valensije u poslednjem kolu Lige šampiona završili učešće u elitnom takmičenju.\nAjaks se porazom od Valensije na svom stadionu oprostio od Lige šampiona. Ekipu za koju nastupa i srpski reprezentativac Dušan Tadić, rastužio je Rodrigo u 24. minutu utakmice.\nRodrigo je španskog predstavnika doveo do vođstva kada je nadmudrio kompletnu odbranu Ajaksa, izašao sam pred golmana i bez većih problema ga savladao. >> Pročitaj celu vest na sajtu B92 <<\nAjaks je u tom prvom poluvremenu bio opasniji protivnik, ali i oštriji pošto je napravio čak 9 prekršaja i Edson Alvares je zaradio žuti karton zbog učestalih faulova.\nVerovali ili ne ovo je bila prva pobeda Valensije nad Ajaksom u istoriji (posle tri poraza u Ligi šampiona), a ova pobeda dugo će se pamtiti pošto je imala veliku težinu i donela je plasman u narednu rundu elitnog takmičenja.\nTrudio se Ajaks na ovom susretu, dali su svoj maksimum i na kraju ostali kratkih rukava. Dušan Tadić je u finalnim momentima uspeo da zaradi i žuti karton, pa će njegov tim na proleće igrati u Ligi Evrope.\nUz Valensiju se iz grupe H u osminu finala plasirala i ekipa Čelsija. Čelsi je bez većih problema pobedio Lil, kako se i očekivalo. Do ove pobede stigli su golovima Tamija Abrahama u 19. i Sezara Aspilikuete u 35. minutu utakmice.\nPočasni gol za Lil postigao je nekadašnji napadač upravo Čelsija, francuski internacionalac Remi.\nNapoli – Genk 4:0 (3:0)\n(Milik 3, 26, 38, Mertens 74)\nSalcburg – Liverpul 0:2 (0:0)\n(Keita 57, Salah 58)\nBorusija – Slavija 2:1 (1:1)\n(Sančo 10, Brandt 61 – Souček 43)\nInter – Barselona 1:2 (1:1)\n(Lukaku 44 – Peres 23, Fati 86)\nLion – Lajpcig 2:2 (0:2)\n(Uate 50, Depaj 82 – Forsber 9, Verner 33)\nBenfika – Zenit 3:0 (0:0)\n(Ćervi 47, Pici 58, Azmun 79ag)\nAjaks – Valensija 0:1 (0:1)\nČelsi – Lil 2:1 (2:0)\n(Abraham 19, Aspilikueta 35 – Remi 78)


b4b implementirao SAP rešenje u Apatinskoj pivari - Novosti - b4b - B4B - Business for Business\nApatin, 16. maj 2006., Regionalni lider u SAP konsaltingu, firma b4b, uspešno je implementirala SAP rešenje u Apatinskoj pivari, najvećoj pivari na području Srbije i Crne Gore. Od 2003. Apatinska pivara posluje u okviru kompanije InBev.\nInBev je kompanija osnovana u Belgiji, čija tradicija datira još od 1366. Danas InBev zauzima vodeće pozicije na 20 ključnih tržišta u Evropi, Americi i Aziji i svetski je lider u proizvodnji piva, sa učešćem od 14% na svetskom tržištu. Opredeljenost Apatinske pivare za SAP softverska rešenja predstavlja logičan sled događaja - već više od jedne decenije, InBev koristi SAP softverska rešenja.\nProjekat implementacije u Apatinskoj pivari započet je 22. novembra 2005. i zajedno sa post-produkcijskim održavanjem trajao je 6 meseci. Izvršena je analiza postojećih poslovnih procesa a zatim i njihovo modelovanje i standardizacija.\nImplementirani su finansijski moduli i to u okviru FI modula glavna knjiga (FI-GL) te analitika računa kupaca i dobavljača (FI-AR/AP). U kontrolingu su implemetirani računovodstvo mesta troška (CO-CCA), interni nalozi (CO-OM), analiza profitabilnosti (CO-PA) i računovodstvo profitnih centara (CO-PCA). Nadalje, SAP sistem je interface-ima povezan sa logističkim aplikacijama. Efikasno poslovanje moguće je jedino ako su informacije lako dostupne zaposlenima, i ako su maksimalno ažurne. Upravo to je ono što je postignuto ovim projektom. Modul kontrolinga obezbeđuje praćenje i analizu troškova i prihoda unutar svake organizacione jedinice. Obezbeđeno je brzo i efikasno generisanje raznih vrsta finansijskih izveštaja, kako eksternih tako i internih. Podaci prikazani u izveštajima su aktuelni, i u potpunosti odražavaju pravo stanje poslovanja.\nPored implementacije, izvršena je i obuka ključnih korisnika. Softver je sada u fazi operativnog korišćenja\nNovo softversko rešenje obezbeđuje veću povezanost segmenata poslovanja, integrisanje procesa i informacija, što kao krajnji rezultat daje unapređenje proizvodnje i podizanje nivoa poslovanja na viši nivo.\nOvo nije prvi projekat te vrste koji je konsultantska firma b4b realizovala. Iskustvo iz projekta realizovanog u Zagrebačkoj pivari doprinelo je uspehu projekta u Apatinskoj pivari.


Vermont: Jučer u Brčkom počela posljednja radionica JOB Lab\nU Brčkom se jučer i danas, sa početkom u 10 sati, održava posljednja osma radionica projekta JOB Lab, pokrenutog i iniciranog od strane kompanije Telemach, a u saradnji sa Američkom trgovačkom komorom, IT Academy i Omladinskom informativnom platformom Hoću.ba.\nPartneri radionice u Brčkom su Zavod za zapošljavanje ove lokalne zajednice i Omladinski centar „Vermont“.\nJOB Lab – edukacije namijenjene nezaposlenim osobama do sada su održane u Mostaru, Tuzli, Zenici, Jajcu, Sanskom Mostu, Travniku i Banjoj Luci, a cilj radionica je da se nezaposlenim osobama u Bosni i Hercegovini pruži potrebno znanje iz domena IT tehnologija, vještine potrebne za povećanje konkurentnosti na tržištu rada, kao i smjernice za brži pronalazak posla, navodi se u saopćenju „Vermonta“.\nDvodnevne edukacije JOB Lab namijenjene su nezaposlenim osobama u dobi od 30 do 45 godina, a polaznicima završenih edukacija bit će uručeni certifikati, kao i vaučeri za dodatno educiranje ECDL od strane IT Academy.\nRadionica u Brčkom održava se u prostorijama Omladinskog centra „Vermont“, a najboljem polazniku radionice bit će uručen tablet od kompanije Telemach.\n„Zanimljivo je da su se na edukacije JOB Lab mogle prijaviti isključivo osobe putem Zavoda za zapošljavanje, kao i da će najboljem polazniku projekta biti uručen vaučer za besplatno školovanje IT Academy u vrijednosti od 4.000 konvertibilnih maraka“, ističu iz „Vermonta“.\nProjekat JOB Lab koji je trajao više od dvije godine finansirala je kompanija Telemach, a najbolji polaznik bit će izabran nakon edukacije u Brčkom.


Opšta neverica zbog podatka koliko je Fiorentina PLATILA Partizanu za Vlahovića: Jedan od najboljih fudbalskih poslova ikad :: Sportal\nP. L. - Vest objavljena: 16:50 - 28.12.2021\nDušan Vlahović je trenutno prvi strelac Serije A i jedan od najboljih napadača sveta, a pitanje je dana kada će promeniti sredinu.\nFiorentina je mladom fudbaleru tek drugi klub u profesionalnoj karijeri pošto je ponikao u Partizanu.\nCrno-bela škola je iznedrila velikog talenta, ali svetski mediji ovih dana više hvale Fiorentinu koja je uspela da fudbalski biser otkupi za manje od dva miliona evra.\nPrema zvaničnim podacima, 1.950.000 evra je Fiorentina platila Partizanu za već tada velikog potencijala, 18-godišnjeg Dušana Vlahovića koji je već dve sezone bio uz prvi tim kluba iz Humske.\nUpravo je "Italian Football TV" objavio fotografiju Vlahovića uz napisanu sumu koju je italijanski klub platio crno-belima, te uz to napisao:\n- Samo da podsetimo da je Fiorentina dala 1,95 miliona evra za Dušana Vlahovića.\nKod prodaje mladih igrača je česta praksa da domaći klubovi u ugovoru traže i procenat od sledeće prodaje što bi Partizanu moglo da donese više novca od samog transfera, jer bi za transfer srpskog napadača ove zime trebalo izdvojiti čak oko 100 miliona evra!\nU kalendarskoj 2021. je Dušan Vlahović u Seriji A postigao 33 golova i tako je izjednačio rekord Kristijana Ronalda te stao uz rame čuvenog Portugalca, dok je samo ove sezone u domaćem šampionatu postigao 16 golova te je prvi strelac lige i ima 13 golova više od drugoplasiranog Ćira Imobilea.\nEvropski fudbal Dušan Vlahović FK Fiorentina FK Partizan


Ove programske jezike se stvarno isplati naučiti za 2016. godinu - PKS-RPK Novi Sad\nSrećemo se često sa pitanjem koji je najbolji programski jezik. Svako ko je bar malo razmišljao o ovome, shvata da nema lakog i konačnog odgovora. Međutim, analize sajtova za zapošljavanje i plata programera, ipak mogu da donekle stvore sliku koji su programski jezici na samom vrhu liste traženih programskih jezika.\nU stručnim krugovima najčešće se govori o sigurnosti i efikasnosti Java programskog jezika, mogućnosti sistemskog umrežavanja, ali i funkcionalnosti na različitim platformama. Kao objektno orijentisan jezik, Java je pogodna za kreiranje većih programa, ali je istovremeno jednostavna u svojim funkcionalnostima.Â\nIz ugla tržišta rada, Java je dominantan programski jezik. Takve su i plate Java programera. Za početak, rad u Javi neophodan je preduslov za kreiranje Android aplikacija, a to je tržište koje se danas razvija brže nego i jedno drugo. Stručnjaci za Java programiranje imaju mogućnost rada u razvoju serverskih aplikacija, programa, igara, funkcionalnosti web servisa. U svakom slučaju, Java programeri nemaju posla samo, ukoliko to ne žele.Â\nC# je bazični jezik za razvoj Microsoft platformi i servisa. Bilo da je reč o razvoju moderne web aplikacije uz pomoć Azure i .NET tehnologija, aplikacije za uređaje koji koriste Windows ili desktop aplikacije za poslovanje, C# je jezik kojim se obuhvata sve što Microsoft ima da ponudi. Značajno je pomenuti da jedna od najvećih kompanija za kreiranje igara Unity koristi C# kao jedan od osnovnih jezika u programiranju.


Skupo ili realno - kakve su cene na bačkopalanačkoj pijaci? (VIDEO)\nNaslovna Društvo Glas građana Skupo ili realno – kakve su cene na bačkopalanačkoj pijaci? (VIDEO)\nBAČKA PALANKA: Septembar je mesec kada se polako počinje sa pripremom zimnice, a tezge na pijacama pune su jesenjih plodova.\nMi smo proveravali kakve su cene na pijaci u Bačkoj Palanci i šta građani misle o njima.\nKako su nam rekli prodavci, najviše se kupuje sezonsko voće i povrće i sve ono što je neophodno za pripremu zimnice. Pa je tako cena crvene paprike od 100 do 120 dinara po kilogramu, a krastavci kornišoni se kreću od 120 do 150 dinara.\nNeizostavan u pripremi turšije, karfiol trenutno se kreće od 180 do 200 dinara za kilogram, dok je paprika patlidžanka 150 dinara. Za kilogram krompira, u zavisnosti od vrste, izdvaja se od 40 do 70 dinara, a crni luk košta od 40 do 60 dinara. Šargarepa se prodaje po ceni od 80 do 100 dinara po kilogramu.\nOd voća, trenutno se najviše prodaju šljive koje su od 100 do 130 dinara po kilogramu, ali i grožđe, koje se, takođe u zavisnosti od vrste, kreće od 120 do 170 dinara.\nPogledaj: Zimnica po staroj recepturi – Lučena paprika za 20 minuta\ncene na pijaci u Bačkoj Palanci\nPijaca u Bačkoj Palanci\nPrethodni tekstNova knjiga Predraga Ž. Vajagića: „Kći Rigoroza“\nSledeći tekstRaspored sahrana – utorak (22.09.)


Nema šećera — nema koka-kole - Sputnjik Srbija\n09:42 21.05.2016 (osveženo 09:50 21.05.2016) Preuzmite kraći link\nKompanija već radi u uslovima nedostatka šećera, koji je jedan od važnih komponenata koka-kole, navodi se u saopštenju kompanije. Distributeri su praktično prestali da isporučuju nove partije šećera zbog nedostatka sirovine, što će dovesti do obustavljanja proizvodnje.\nFEMSA ima u Venecueli četiri preduzeća u kojima je zaposleno 7.300 Venecuelanaca, naveo je list Ekonomista.\nNedostatak sirovine je često prisutan u Venecueli poslednjih godina. Predsednik Nikolas Maduro za ovo optužuje opoziciju i preduzetnike. Poslednje zbog valutnih ograničenja i prepreke za spoljnoekonomsku delatnost.\nSituacija se zaoštrava galopirajućom inflacijom i padom prihoda države, što je uslovljeno smanjenjem cena nafte, kao i institucionalnom krizom između izvršne i zakonodavne vlasti nakon početka rada parlamenta koji je pod kontrolom opozicije.\nPritom, Maduro je uveo vanredne mere u ekonomiji koje mu omogućavaju da samostalno preduzima mere koje on smatra potrebnim za izlazak iz krize.\nšećer, Koka-Kola, Venecuela


Radio România Internaţional/ Vesti/ 14.07.2019.\nMedjunarodna štampa je pohvalila jučerašnju igru Simone Halep na Vimbldonu, gde je osvojila titulu.\nRumunka teniserka Simona Halep osvojila je u subotu, titulu na Vimbledonu, prvu na londonskoj travi u njenoj karijeri, nakon što je savladala američku šampionku Sirinu Viljams. Medjunarodna štampa je pohvalila igru Simone Halep. Na Vimbldonu je napisana istorija- tvrdio je CNN na svojoj onlajn stranici, ističući da je Simona Halep prva Rumunka koja je uspela da osvoji titulu na Vimbldonu. BBC piše da, citiramo, “Simona je pregazila američku teniserku i zadivila publiku na Centralnoj Areni u Vimbledonu, koja je sumnjala u njenu pobedu”, kraj citata. Organizatori turnira u Vimbldonu su prvi čestitali pobedu Simoni u postu na Twitter-u, gde su pisali da je njen san postao stvarnost i pobedila je Sirinu Viljams na kraju magične utakmice. Agencija Frans Pres je pohvalila agresivan stav kojim je Simona počela utakmicu sa Sirinom, a Rojters istakao da je Rumunka počela nedelju pobedom nad 15-godišnjom amerikankom Kori Gauf- iznenadjenje turnira, i okončala ju je na Balu Šampiona, nakon inspirisane utakmice, tokom koje je uspaničila amerikanku Sirinu Viljams. Halep je na Vimbldonu osvojila svoju drugu titulu gran slema u karijeri, nakon prošlogodišnje u Rolan Garosu.\nRukovodstvo Socijaldemokratske partije (PSD), glavne formacije vladajuće koalicije u Rumuniji, odlučiće u ponedeljak o rekonstrukciji vlade. Socijaldemokratska premijerka Viorika Dančila je precizirala da je analizirala aktivnost osam ministara svog kabineta, ali do sada nije rekla nijedno ime. Premijerka Dančila je precizirala da će predložiti ministre koje treba da budu razrešeni. U procesu procenjivanja ministara vodilo se računa o višše kriterjuma, uključujući vladin program, efikasnost i komunikaciju- dodala je premijerka Dančila.\n2019 Sezona Rumunija- Francuska, najširiji rumunsko-francuski projekat javne diplomatije i kulture, okončan je danas kada je Nacionalni praznik Francuske obeležen vanrednim koncertom u jednom od centralnih parkova Bukurešta i vatrometom. U okviru pomenute sezone, skoro godinu dana, realizovane su stotine projekata u 160 gradova Rumunije i Francuske. Ambasadorka Francuske u Bukureštu, Mišel Rami, je za našu radio stanicu izjavila da je bilo izuzetno ljudsko iskustvo izmedju dve zemlje i dva naroda. Rumunija i Francuska su podelile iskustva, glumce, umetnike, kulturne, ekonomske i univerzitetske projekte, rekla je ambasadorka Rami. Prema njenim rečima, zahvaljujući Sezoni Rumunija-Francuska, otvoreni su novi putevi u oblasti tehnološke inovacije i obnovljena bilateralna kulturna saradnja. Sezona Rumunija-Francuska počela je u novembru 2018. godine u Parizu, u prisustvu predsednika Klausa Johanisa i Emanuela Makrona. Za vreme sezone odvijene pod geslom “Zaboravite na klišee”, rumunski umetnici iz svih oblasti bili su prisutni u Francuskoj, a francuski u Rumuniji.\nNemačka kancelarka Angela Merkel i još pet evropskih lidera bili su danas počasni gosti u Parizu, povodom obeležavanja Nacionalnog praznika Francuske, gde su pratili tradicionalnu vojnu paradu, kako bi učvrstili Makronovu ideju evropke saradnje u oblasti odbrane. U paradi su učestvovali vojnici iz deset zemalja, članica Evropske inicijative za intervenciju, uključujući i Francusku i Nemačku. Vlasti su preduzele specijalne mere bezbednosti zbog “žutih prsluka”, koji su na društvenim mrežama najavili proteste povodom Nacionalnog praznika Francuske.


Od početka školske godine 41 prijava protiv roditelja čija su deca pobegla sa časova\nNajveći broj predmeta završi se osuđujućim presudama, a novčana kazna za roditelje je od 5.000 do 100.000 dinara.\nNovi Zakon o osnovama sistema obrazovanja i vaspitanja obavezao je škole da podnose prijave prekršajnim sudovima protiv roditelja čija deca neopravdano izostaju sa nastave.\nOd početka školske godine prekršajni sudovi u Srbiji podneli su čak 41 prijavu protiv roditelja čija su deca pobegla sa časova, te se od 1. septembra gotovo svakodnevno pišu prijave protiv roditelja učenika koji neopravdano izostaju iz škole.\nMinistar prosvete Mladen Šarčević najavio je da će se sa rigoroznom primenom zakona nastaviti i dalje, te da deca ubedljivo najviše beže sa časova u Pančevu.\nSamo u prethodnoj godini prekršajnom sudu u Pančevu je podneto 88 zahteva roditelja/staratelja čiji osnovci ne pohađaju redovno nastavu.\nPrema rečima nadležnih, ovakav pristup problemu urodiće plodom, jer će kazne sigurno promeniti odnos koji deca imaju prema školi.\nPrema zakonskim odredbama, roditelji su dužni da u roku od 48 sati jave nastavniku zbog čega dete ne dolazi u školu, a u roku od osam dana da donesu i zvanično opravdanje za izostanke sa nastave. Ako to ne učine škola obaveštava nadležne u opštinskoj upravi, zatim sekretarijat gradske uprave, koji podnosi zahtev za pokretanje prekršajnog postupka protiv roditelja, odnosno staratelja. Propisana kazna za ovaj prekršaj je od 5.000 do 100.000 dinara.\nBroj prijava protiv roditelja raste, jer su uprave škola ažurnije, na šta ih motiviše i Zakon koji je predvideo kazne od 100.000 do milion dinara, za obrazovne ustanove koje ne podnesu prijave prekršajnom sudu.\nTagovi :bežanje sa časova, izostajanje iz škole, izostajanje sa časova, kazne za roditelje, Zakon o osnovama sistema obrazovanja i vaspitanja\nU zakonu da školska godina počinje himnom\nMladen Šarčević: Drastične kazne za sve bahate i nedisciplinovane đake


Ovi ljudi dozivljavaju najvise orgazama\nNaslov: Ovi ljudi dozivljavaju najvise orgazama Pon Mar 10, 2014 1:53 am\nUkoliko želite više orgazama, možda bi trebalo da razmislite o kupovini Androida, farbanju boje kose u crvenu ili zaokretu u karijeri.\nNaime, u četverogodišnjoj studiji jednog sajta došlo se do zapanjujućih saznanja o tome ko doživljava najviše orgazama.\nOd svih okupacija i zanimanja, ljudi koji se bave elektronikom, na primer stučnjaci za računare, imaju najveći prosek orgazama - čak 64 odsto.\nDa je za zadovoljstvo u krevetu bitna veličina, pokazalo je istraživanje sa Univerziteta Njukasl. Ali i veličina novčanika. Naime bogati muškarci “uzrokuju” najviše ženskih orgazama. Objašnjenje nije sasvim jasno, no uz finansijsku sigurnost možda je lakše opustiti se, pa se povećava nivo estrogena i skladno tome verovatnost orgazma je veća.


Lete, lete... automobili\nAutomobili koji lete više nisu naučna fantastika. Ovih dana uspešno su testirana dva prototipa - američke kompanije "Voburn" i holandske PAL-V.\nKako prenosi AP, vozilo kompanije "Voburn" iz Masačusetsa nazvano Transition ("prelaz") ima dva sedišta, četiri točka i krila koja se savijaju tako da može da se vozi i po drumu. Prošlog meseca, auto je leteo na visini od 1.400 fita (426 metara) osam minuta. Komercijalni avioni lete na 35.000 fita (10.668 metara).\nOko 100 ljudi već je uplatilo depozit od 10.000 dolaza za novi leteći automobil, a zvaničnici kompanije očekuju da će broj zainteresovanih porasti posle Sajma automobila u Njujorku krajem nedelje. Auto-avion koštaće oko 279.000 dolara, a prva vozila mogla bi da se nađu u prodaji dogodine.\nI Holanđani imaju "keca u rukavu", pa je danas testiran i holandski leteći automobil sa tri točka koji može da dostigne brzinu do 180 kilometara na sat na zemlji kao i u vazduhu.\n"Prvi let prototipa PAL-V izveden je uspešno u jednoj holandskoj vojnoj bazi", rekao je agenciji Frans pres Robert Dingemanse, direktor kompanije PAL-V čije je sedište u istočnoj Holandiji.\nDa je probni let uspeo, potvrdili su i na Univerzitetu u Delftu i u Nacionalnoj vazduhoplovnoj laboratoriji, saradnici u proizvodnji u saradnji sa inženjerima iz kompanije PAL-V.\nPAL-V ima na krovu instalirane dve elise slične helikopteru koje mogu da se sklope kada je na zemlji, a može da leti do visine od 1.200 metara.\nOčekuje se da će početi prodaja 2014. godine po ceni koja će se kretati između 250.000 i 300.000 evra, rekao je konstruktor.\nNa putu ovaj auto savlađuje krivine kao motorcikl, a kada vozač želi da vozilo poleti, na pritisak prekidača se izvlače dve elise iz krova, a pozadi deo repa.\nIpak ova auto/letilica neće moći da posluži da se izbegne saobraćajna gužva jer joj je potrebno 165 metara da uzleti, i pista od 30 metara da sleti i može da se koristi kao letilica samo sa nekog aerodroma ili odgovarajcuhe piste.\nIako ne može da uzleće vertikalno ili da lebdi u vazduhu, PAL-V nije toliko komplikovan i lakši je za održavanje i letenje od helikoptera.\n(Agencije/MONDO, Foto: Beta/AP)